Tegeltija: Dozvolićemo svima ulazak u BiH – sa negativnim tesom na koronu - Sve o Srpskoj\nTegeltija: Dozvolićemo svima ulazak u BiH – sa negativnim tesom na koronu\nPOSTIGAO DOGOVOR SA PREMIJERIMA ENTITETA – RADOVANOM VIŠKOVIĆEM I FADILOM NOVALIĆEM\nZoran TEGELTIJA: „Usaglasili smo da će Savjet ministara zajedno sa entitetskim vladama pripremiti program koji će sadržavati novi institucionalni ciklus i prijedlog za rasterećenje privrede u periodu od septembra 2020. do 2021. godine a isto ćemo učiniti i za pomoć domaćoj privredi“\nRadovan VIŠKOVIĆ: „Zašto bismo mi kao entiteti kandidovali neke svoje projekte kad imamo zajedničke? Nama je zajednički projekat izgradnja Koridora 5c u cjelosti. Mi to želimo da objedinimo kao projekat i da tako izađemo pred investitore“\nZORAN Tegeltija, predsjedavajući Vijeća ministara BiH, rekao je danas da je na sastanku sa premijerima entiteta Radovanom Viškovićem i Fadilom Novalićem, dogovoreno da se predloži da granice BiH budu otvorene za sve druge strane države koje sad ne mogu ući u BiH, ali sa negativnim testom na virus korona ne starijim od 48 sati.\n„Vlade entiteta će ove odluke potvrditi na svojim sjednicama, a nakon toga će to učiniti i Savjet ministara“, kazao je Tegeltija.\nIstiče da su razgovarali kako pomoći privredi, te o „Elektroprenosu“.\n„Usaglasili smo da će Savjet ministara zajedno sa entitetskim vladama pripremiti program koji će sadržavati novi institucionalni ciklus i prijedlog za rasterećenje privrede u periodu od septembra 2020. do 2021. godine a isto ćemo učiniti i za pomoć domaćoj privredi“, kazao je Tegeltija nakon sastanka sa Radovanom Viškovićem i Fadilom Novalićem danas u Sarajevu.\n„Kada su u pitanju razgovori sa međunarodnim finansijskim intitucijama zahvalili smo svima onima koji su imali razumijevanja u doba pandemije. Za sada je odluka da otvorimo pregovore sa MMF-om i očekujemo da Misija MMF-a bude u oktobru u BiH i da će nam nakon toga biti potrebna dva mjeseca da inplementiramo dogovor“, kazao je Tegeltija.\nRekao je da očekuju završetak razgovora sa Evropskom komisijom za makroekonomsku pomoć, s tim što će tražiti da makroekonomska pomoć ne bude za jednu godinu, nego za pet, kao što je i omogućeno svim članicama EU.\nDodao je da je dogovoreno i formiranje radnih grupa koje će pomoći zaštiti domaće proizvodnje.\nNovalić JE istakao da mu je drago da su na sastanku sa predsjedavajućim Vijeća ministara BiH dogovorili strategije, a jedna od njih je da će održati budžete po svaku cijenu, da će pokrenuti investicionu potrošnju, i treće, da će donijeti zakone koji će poboljšati poslovno okruženje.\n„Držaćemo budžete u ravnoteži i ukoliko bude potrebno intervenisaćemo“, rekao je Novalić.\nTvrdi da su mjere dale rezultat i da stoji činjenica da su u BiH zadržali nivo zaposlenosti i da je mali pad bruto društvenog proizvoda.\nVišković je kazao jda se mora živjeti i u vrijeme korone i da se moraju tražiti dobra rješenja.\n„Kolega Novalić i ja smo imali tu nesreću ili sreću da smo prošli kroz koronu, a da vam kažem da smo se čuli čak i u vrijeme korone, dok je Novalić ležao u bolnici, a ja u apartmanu, i rješavali probleme. Imamo izuzetnu saradnju, naša resorna ministarstva svaki dan rade i sarađuju i ovo što smo danas došli da razgovaramo, to je da uskladimo mjere i da tako izađemo i pred međunarodne investitore i zemlje koje žele da pomognu BiH. Zašto bismo mi kao entiteti kandidovali neke svoje projekte kad imamo zajedničke. Nama je zajednički projekat izgradnja Koridora 5c u cjelosti. Mi to želimo da objedinimo kao projekat i da tako izađemo pred investitore“, kazao je Višković.\nJoš je dodao: „U narednim danima ćemo u vladama dogovoriti da izađemo pred međunarodne finansijske institucije i da finansijski potencijal u bankama sačuvamo za privredu, a investicije i budžet finansiramo iz kreditiranja“.\nVišković je precizirao da je RS do današnjeg dana izgubila 11.800 radnih mjesta, a da je dobila 10.700.\nTagoviCOVID-19 granice Zoran Tegeltija koronavirus Radovan Višković Savjet ministara Fadil Novalić


"Sreo sam novog vlasnika prošle nedelje i taj Rus mi nije delovao previše zainteresovan za ideju da potroši novac, iako je očigledno da bi želeo trku", rekao je Eklston.\nNovi većinski vlasnik Nirburgringa od oktobra je ruski milijarder Viktor Karitonin, koji je bogatstvo stekao u farmaceutskoj industriji. Eklston je naglasio da bi više voleo da se trka održi na stazi u Hokehajmu.\nProsle godine je Velika nagrada Nemačke privukla svega 52.000 gledalaca, tek nešto više od prethodne godine u Nirburgringu - 45.000.\n"Ne znam zasto Nemci nisu zainteresovani za ovu trku, kad imaju jednog takvog šampiona kao što je Fetel", rekao je Eklston.


Tončev: Zlonamerne tvrdnje o blokadi puta mi u SNS i Vučiću vidimo partnere\nSurdulica je jedina opština gde socijalisti samostalno, već 12 godina, uspešno vode opštinu.\nSocijalisti formirali opštinsku vlast u Surdulici\nNa konstitutivnoj sednici Skupštine opštine Surdulice danas su verifikovani mandati 35 odbornika, a za predsednika opštinskog parlamenta izabran je Zoran Mitić.\nOtvorena biračka mesta u Vranju\nBiračka mesta na teritoriji Grada Vranja otvorena su na vreme, u 07.00 sati i glasanje protiče bez problema.\nU Pčinjskom okrugu ponavljaju se izbori na 26 biračka mesta\nRepublička izborna komisija (RIK) je na sednici, održanoj 26. juna, donela Rešenje o ponavljanju glasanja na biračkim mestima na kojima je poništeno glasanje na izborima za narodne poslanike Narodne skupštine.\nReakcija Gro SNS na sinoćnji protest\nProtekle noći je čitava Srbija svedočila ekspanziji nasilja i huliganstva.\nMitrović: Na osnovu glasova u Bujanovcu sleduje nam mesto predsednika skupštine\nU pregovorima za formiranje nove opštinske vlasti sa Nagipom Arifijem i njegovom Demokratskom partijom (DP) bujanovački naprednjaci insistiraju na podeli funkcija i odgovornosti isključivo na osnovu izbornih rezultata, što znači, pored ostalog, mesto predsednika lokalnog parlamenta.\nUtvrđen raspored mandata u Skupštini grada\nGradska izborna komisija obradila je izborni materijal sa svih 106 biračkih mesta.\nNa ponovljenim izborima SNS osvojila najviše glasova\nNa ponovljenom glasanju za poslanike Narodne skupštine Republike Srbije, na devet biračkih mesta na teritoriji Grada Vranja, od ukupno upisanih 6.290, na jučerašnje izbore izašlo je 2.576 birača, odnosno 40.95%.\nMUSTAFA: Nema mira bez rešavanja problema Preševa, Bujanovca i Medveđe\nPredsednik Nacionalnog saveta Albanaca u Srbiji Ragmi Mustafa izjavio je za prištinske medije da "ne može biti dugoročnog mira između Kosova i Srbije bez rešavanja problema Preševa, Bujanovca i Medveđe".\nSNS osvojio sva odbornička mesta u Trgovištu, ubedljivi i u Vranjskoj Banji\nSrpska napredna stranka odnela je pobedu i na lokalnim izborima u opštini Trgovište osvajanjem svih odborničkih mesta u Skupštini.\nSNS I DP Nagipa Arifija po 10 mandata\nPodaci sa 98 od 106 biračkih mesta.\nGIK: obrađeno 17.66% biračkih mesta, rezultati sledeći\nStrana 7 od 141\nUbijeni muškarac: Gradski lik Vojča iz Balinovac\nNestao Lazar Ljubisavljević iz Vranja\nUG Borino i evropsko Vranje sređuje igralište u naselju Češalj\nĐura i još petorica oslobođeni optužbe za pranje novca\nVranjanac pod dejstvom metadona prošao na crveno i izazvao saobraćajku


Priznanja najboljim učenicimaPriznanja najboljim učenicima\nU Svečanim salonima Gradskog zdanja upriličena je svečanost na kojoj se grad Požarevac, novčanim nagradama i plaketama, zahvalio najboljim učenicima sa svoje teritorije. Naime, po tradiciji, grad je nagradio učenike, ne zapostavljajući ni njihove nastavnike i profesore, koji su na republičkim ili međunarodnim takmičenjima osvojili neko od prva tri mesta.\nPrisutnima je na prikazanom znanju zahvalio gradonačelnik Miomir Ilić koji je naglasio da uspeh koji su postigli nije važan samo njima i njihovim profesorima i nastavnicima već i lokalnoj samoupravi.\nPredsednik Skupštine grada Požarevca Bane Spasović je dodelio nagrade za osvojena prva mesta na republičkim takmičenjima.\n-U toku je jedno veliko sportsko takmičenje koje prati cela planeta i na njemu vidimo velika iznenađenja i preokrete. Dok kod sportista često biva presudna trenutna inspiracija ili protivnikov slab dan, kod vas se uspeh meri jedino količinom rada i talenta koji posedujete. Ne zaboravite da vi menjate svet. Svaki vaš dobar rezultat na takmičenjima u znanju u velikoj meri znači budući pomak u nekoj oblasti nauke, možda i neki patent ili naučni rad koji pomera granice. Ne tražimo od vas gol ili koš u poslednjoj sekundi već vas molimo da svoje znanje svakim danom uvećavate i da ga jednog dana primenite u svom Požarevcu, napomenuo je Spasović.\nMladi požarevački umovi dobili priznanja\nOsvajačima drugog mesta nagrade je dodelio zamenik gradonačelnika Miodrag Stepanović koji je takođe istakao važnost njihovih uspeha za lokalnu sredinu ali i čitavu zemlju.\n-Vi ste prava i jedina barijera mediokritetima pred kojima ne bi trebalo nikada da ustuknete. Uspesi koje ste postigli nemaju za cilj da samo naš grad učine ponosnim već da obogate i vaš budući profesionalni život. Još jednom vam ispred lokalne samouprave čestitam i želim još puno uspeha, dodao je Stepanović.\nSvima koji su osvojili neka od trećih mesta na republičkim školskim takmičenjima, nagrade dodelila Vesna Pejić, članica Gradskog veća zadužena za obrazovanje.\nIz fonda predviđenog za nagrade učenicima koji iznosi million dinara, za ovu priliku je izdvojeno 833.000 dinara. Kada je reč o međunarodnim takmičenjima nagrađena su dva učenika i isto toliko profesora. Na republičkim takmičenjima prva mesta su sa teritorije Požarevca osvojila 10 učenika, druga mesta 12 a treća 13. U svim kategorijama nagrađeno je ukupno 35 nastavnika i profesora.U Svečanim salonima Gradskog zdanja upriličena je svečanost na kojoj se grad Požarevac, novčanim nagradama i plaketama, zahvalio najboljim učenicima sa svoje teritorije. Naime, po tradiciji, grad je nagradio učenike, ne zapostavljajući ni njihove nastavnike i profesore, koji su na republičkim ili međunarodnim takmičenjima osvojili neko od prva tri mesta.\nIz fonda predviđenog za nagrade učenicima koji iznosi million dinara, za ovu priliku je izdvojeno 833.000 dinara. Kada je reč o međunarodnim takmičenjima nagrađena su dva učenika i isto toliko profesora. Na republičkim takmičenjima prva mesta su sa teritorije Požarevca osvojila 10 učenika, druga mesta 12 a treća 13. U svim kategorijama nagrađeno je ukupno 35 nastavnika i profesora.


U UTORAK REDOVNO ODVIJANJE NASTAVE U OSNOVNOJ I SREDNJOJ ŠKOLI U KALESIJI – Radio Feral\nNastava u osnovnoj i MSŠ Kalesija u utorak će se odvijati redovno, potvrdili su direktori obje škole.\nZbog odvijanja protesta u ponedjeljak ispred zgrade općine Kalesija nastava u kalesijskim školama je bila prekinuta nakon trećeg časa u prvoj smjeni, dok nastave u drugoj smjeni nije ni bilo.\nS obzirom da su protesti građana pred zgradom općine Kalesija najavljeni i za utorak veliki broj roditelja bio je u dilemi da li u utorak slati djecu u kalesijske škole.\nDirektori škola, Mersad Hasanović (MSŠ) i Nermin Bukvar (OŠ Kalesija) su nakon obavljenih konsultacija sa predstavnicima resornog ministarstva ipak odlučili da će se nastava u utorak kalesijskim školama odvijati po utvrđenom rasporedu, a da će u slučaju ponovnog okupljanja građana biti u stalnom kontaktu sa PS Kalesija i donijeti odluku koja će se prevashodno odnositi na bezbjednost učenika.\n“U koordinaciji sa pripadnicima PU Kalesija sutra ćemo zvanično odlučiti da li je bezbjedno držati učenike u školi. Ukoliko sutra dođe do protesta nadamo se da će proći bez incidenata kao i današnji, a roditelji koji odluče da svoju djecu ne pošalju u školu nećemo sankcionisati neopravdanim časovima”, kazao je Nermin Bukvar, direktor OŠ Kalesija.\n← Protesti završeni, novi najavljeni za sutra, načelnik neće podnijeti ostavku (FOTO)\nPS Kalesija: Narušavanje javnog reda i mira u Gornjim Raincima →


SAOPŠTENJE ZA JAVNOST POVODOM URUŠAVANJA OGRADE MOSTA U SARAJEVSKOM NASELJU HALILOVIĆI | Ministarstvo saobraćaja Kantona Sarajevo\nSAOPŠTENJE ZA JAVNOST POVODOM URUŠAVANJA OGRADE MOSTA U SARAJEVSKOM NASELJU HALILOVIĆI\nDirekcija za puteve Kantona Sarajevo je nakon izlaska na teren izvršila uvid u urušenu ogradu mosta preko rijeke Miljacke u naselju Halilovići te tim povodom dajemo saopštenje za javnost.\nMost preko rijeke Miljacke u Sarajevskom naselju Halilovići izgrađen je 1911 godine i isti je izgrađen bez diletacija sa betonskim monolitnim vijencima te se koristi za motorni saobraćaj bez trotoara i pješačkih staza.\nUvidom u dostupne evidencije konstatovano je da su bez saglasnosti upravitelja, Direkcije za puteve Kantona Sarajevo, postavljene brojne komunalne instalacije kako na uzvodnom tako i na nizvodnom dijelu mosta koje su nepropisno pričvršćene za konstukciju mosta na što je Direkcija za puteve uredno obavjestila nadležnu inspekcijsku službu. Usljed težine samih instalacija, ograda na uzvodnoj strani mosta, urušila se i pala u rijeku Miljacku.\nDirekcija za puteve Kantona Sarajevo je kontaktirala dežurnu policijsku stanicu koja je odmah osigurala lice mjesta a u koordinaciji sa KJKP Rad d.o.o. bit će postavljena i privrmena saobraćajna signalizacija te će biti privremeno zabranjen saobraćaj za sve učesnike u saobraćaju do završetka ispitivanja stanja konstrukcije nakon čega će se, ukoliko se ustanovi da konstrukcija zadovoljava sigurnosne standarde, most ponovo pustiti u saobraćaj za putnička motorna vozila.\nU cilju sigurnog saobraćanja preko mosta, nakon provedenog ispitivanja, bit će postavljen i privremeni semaforski uređaj koji će puštati putnička vozila naizmjenično jednom saobraćajnom trakom.\nDirekcija za puteve Kantona Sarajevo već ranije je pokrenula aktivnosti na provođenju projektovanja i izvođenja sanacije na predmetnom mostu.


Potpredsednik Vlade Republike Srbije i ministar unutrašnjih poslova dr Nebojša Stefanović istakao je danas da je tokom ove i prošle godine u radni odnos u Ministarstvo unutrašnjih poslova primljeno više od 1.000 diplomiranih studenata Kriminalističko-policijske akademije, polaznika Centra za osnovnu policijsku obuku i vatrogasaca i poručio da će Ministarstvo nastaviti sa odgovornom politikom zapošljavanja kadrova u skladu sa potrebama policije.\nStefanović je na svečanosti povodom prijema u radni odnos 272 diplomirana studenta Kriminalističko-policijske akademije, polaznika Centra za osnovnu policijsku obuku i osnovne obuke za pripadnike vatrogasno-spasilačkih jedinica, precizirao da je u prethodnih godinu i po dana radni odnos u Ministarstvu unutrašnjih poslova zasnovalo 456 studenata KPA, 521 polaznik COPO i 96 vatrogasaca.\n„Nastavljamo praksu koja već dve, tri godine unazad uspešno teče, uz poštovanje principa usavršavanja, karijernog napredovanja i zapošljavanja ljudi koji završavaju policijske škole. Primamo najbolje koji su završili Kriminalističko-policijsku akademiju, Centar za osnovnu policijsku obuku i mlade vatrogasce“, rekao je Stefanović.\nMinistar je novim policijskim službenicima poručio da su od danas u službi svih građana Srbije i izrazio uverenje da će oni doprineti većoj bezbednosti i da će svojim radom učiniti da budemo ponosni na njih.\n„Kolege policajci, od danas vi radite u službi svih građana Srbije, budite na usluzi svakom čoveku, priskočite u pomoć svima kojima je ona potrebna, uvek postupajte u skladu sa zakonom. Pokažite da ste svetla tačka i Ministarstva unutrašnjih poslova i svoje zemlje“, istakao je Stefanović.\nMinistar je novim pripadnicima vatrogasno-spasilačkih jedinca ukazao da ih čeka puno izazova i dodao da je kroz obuku koju su prošli uvideo koliko je ona složena i koliko je znanja neophodno da bi ušli u redove ljudi koji su među najhrabrijima u Srbiji.\n„Uvek imajte na umu koliko je važna vaša uloga i koliko je dragocena vaša pomoć u pravo vreme. Motivom da se bavite ovako teškom i odgovornom profesijom doneli ste jasnu odluku da želite da budete posvećeni pomaganju svim našim građanima i ja sam vam na tome zahvalan“, rekao je ministar.\nStefanović je istakao da će Ministarstvo nastaviti da ulaže u mlade ljude koji su danas dobili rešenja kroz stručne obuke, usavršavanja i dalje unapređenje njihovih znanja.\nPolaznik COPO Bojan Čeković u ime svih koji su danas primili rešenja, zahvalio se ministru Stefanoviću na ukazanom poverenju.\n„Obećavamo da ćemo svojim radom i zalaganjem opravdati ukazano poverenje, primenjujući stečena znanja i veštine i poštujući pravila službe“, istakao je Čeković.


Kriza zbog stranih sudija dovodi u pitanje lokalne izbore - BIGportal.ba\n26 Februara, 2020 26 Februara, 2020 0193\nCentralna izborna komisija (CIK) BiH još ranije je izašla s procjenom da će lokalni izbori u BiH koštati oko devet miliona KM, od čega Savjet ministara BiH treba da obezbijedi 4,1 milion KM, i tu bi mogao nastati problem.\n“Savjet ministara BiH u ovom slučaju i srpski ministri trebalo bi da glasaju za odluku o izdvajanju 4,1 milion KM, a to bi bilo suprotno zaključcima NS RS”, ispričao je izvor “Nezavisnih”.\n“U slučaju nedostatka sredstava, moguće je osiguranje sredstava u skladu s odredbama člana 16. stav 2. Zakona o finansiranju institucija BiH, kojim je propisano da je u okviru budžeta preraspodjela sredstava izuzetno dopuštena između budžetskih korisnika, ako ih odobri Savjet ministara BiH po prijemu mišljenja Ministarstva finansija i trezora”, rekli su nam u Ministarstvu finansija i trezora BiH.\n“U roku od 15 dana od dana raspisivanja izbora novac mora biti obezbijeđen za održavanje izbora. Prema zakonu, izbori će biti raspisani u maju”, rekli su nam u Centralnoj izbornoj komisiji BiH.\nOsim Savjeta ministara BiH, preostalih oko pet miliona KM trebalo bi da obezbijede opštine i gradovi u BiH.\nBanjaluka ima cilj od 200.000 putnika ove godine


Vojska Srbije maršira u Moskvi | Vestinet.rs\nPOČETNA AKTUELNO Vojska Srbije maršira u Moskvi\nVojska Srbije maršira u Moskvi\n6. aprila 2015. 18:23 · Nema komentara\nPredsednik Srbije Tomislav Nikolić je odlučio da Vojska Srbije učestvuje na „Paradi pobednika“ u Moskvi 9. maja, saopšteno je iz Ministarstva odbrane.\nVS će učestvovati na „Paradi pobednika“ na osnovu poziva ministra odbrane Ruske Federacije Sergeja Šojgua, povodom obeležavanja 70. godišnjice Pobede sovjetskog naroda u Velikom otadžbinskom ratu od 1941. do 1945. godine, piše u saopštenju.\nPredsednik Nikolić je u skladu sa svojim nadležnostima, a na osnovu Ustava, Zakona o odbrani, Zakona o Vojsci Srbije i Pravila službe VS, doneo odluku o učešću pripadnika vojske na „Paradi pobednika“ povodom obeležavanja Dana pobede na Crvenom trgu u Moskvi, 9. maja ove godine, dodaje se.\nPodsećamo, predsednik Nikolić je šefu Delegacije EP Eduardu Kukanu ranije poručio da uzalud vrši pritisak na njega da ne ode na vojnu paradu u Moskvi 9. maja.\nInače, pitanje ko će sve od političkih lidera učestvovati na „Paradi pobednika“ izazvalo je do sada dosta kontroverze.\nKako se navodi, po svemu sudeći, 9. maja u Moskvi neće biti lidera zemalja saveznika.\nPoslednji u nizu je incident između predsednika Češke Miloša Zemana i ambasadora SAD u toj zemlji Enrjua Šapiroa.\nŠapiro je kritikovao Zemana zbog toga što putuje u Moskvu na paradu zbog čega je on odlučio da ubuduće bojkotuje ambasadora SAD. Ambasador SAD u Pragu Endrju Šapiro je nakon toga predsedniku Zemanu poručio da njegova vrata ostaju otvorena iako je predsednik najavio da će ga bojkotovati.\nTags:pripadnik · pritisak · Šojgu · Tomislav Nikolić · vesti · Vojska Srbije


Počeo upis đaka u prvi razred - YU eco radio i Televizija\nNaslovna / Društvo / Počeo upis đaka u prvi razred\nMiljana Crnogorac april 3, 2017\tDruštvo Napiši komentar 74 Pregledi\nPočeo upis đaka u prvi razred osnovne škole. Zvanični rok za upis dece u prvi razred je do 31. maja, međutim, iz škola poručuju da će do septembra primati novoupisane učenike.\nSiniša Repija svoje dete danas je upisao u prvi razred Osnovne škole „Jovan Jovanović Zmaj“. On ističe kako su se u porodici fokusirali da dete pripreme za polazak u školu, odnosno da porade na tome da bude što samostalnije, te da nauči da veže pertle i slične praktične stvari, ali da slušaju savete stručnjaka te da ne uče dete unapred ono što će učiti u školi.\nPrilikom upisa neophodno je priložiti izvod iz matične knjige rođenih, potvrda da je dete pohađalo predškolski program, takođe, u školi se popunjava potrebni formular. Svaka škola u obavezi je da upiše dete sa svoje teritorije, a ako je dete sa druge teritorije onda su roditelji u obavezi da napišu molbu, te će njihovo dete biti upisano u željenu školu ukoliko bude bilo slobodnih mesta.\nTreće školsko dete u porodici, kao i deca iz socijalno ugroženih porodica i ove godine ostvaruju pravo na besplatne udžbenike, te je prilikom upisa potrebno priložiti potvrde o školovanju starije dvoje dece, odnosno potvrda o dobijanju socijalne pomoći. Iz OŠ „Jovan Jovanović Zmaj“ ove godine očekuju oko 65 prvaka na srpskom, odnosno oko 15 prvaka na mađarskom nastavnom jeziku.\nPrethodna U petak otvorena uskršnja izložba\nSledeća U Subotici Vučić 52 odsto\nViše hiljada Subotičana posetilo je Noć muzeja u subotu, koja je organizovana po 15. put. …


Opšta bolnica „Đorđe Joanović“ u Zrenjaninu obavlja redovan rad u skladu sa akreditacijskim standardima, a u proteklom periodu je nastavljeno sa prijemom novih radnika, edukacijom postojećeg kadra, nabavkom opreme od strateškog značaja i uvođenjem novih tehnologija. Tako glasi zaključak spoljašnjih ocenjivača Aleksandre Vračarić i Tanje Erdeljanović koje su nedavno, u okviru druge redovne godišnje kontrole, posetile Opštu bolnicu Zrenjanin.\nPodsetimo, ova zdravstvena ustanova je stekla akreditacijski status na period od sedam godina, od 2019. do 2026. Redovna poseta spoljašnjih ocenjivača obuhvata proveru usklađenosti rada ustanove sa standardima za akreditaciju u toku njenog trajanja. Ona podrazumeva uvid u rad ustanove, pregled dokumentacije i planova za unapređenje kvaliteta. U skladu sa tim, redovna godišnja poseta se sprovodi u cilju utvrđivanja načina na koji zdravstvena ustanova održava utvrđeni nivo kvaliteta na osnovu koga je stekla sertifikat o akreditaciji.\nPROČITAJTE JOŠ: Učenici Tehničke škole prošli obuku u pružanju prve pomoći (Foto)\nOpšti utisak spoljašnjih ocenjivača, nakon redovne posete, jeste da Opšta bolnica „Đorđe Joanović“ nastavlja redovan rad u skladu sa akreditacijskim standardima.\n„Može se reći da je kontinuirana i višegodišnja posvećenost tom cilju već postala sinonim za ovu ustanovu. Utisak je i da se poštuju i unapređuju propisani standardi i procedure. To je svakodnevni i odavno usvojeni metod rada u ovoj bolnici“, navodi se u izveštaju.\nPoseban izazov rad u uslovima pandemije\nPoseban izazov prethodnih godina predstavljali su rad u uslovima pandemije koronavirusa i bezbednost pacijenata i zaposlenih. Zbog toga je usvojen veliki broj procedura koje definišu rad u vanrednim okolnostima.\n„Ustanova je pokazala fleksibilnost i mogućnost funkcionisanja u izmenjenim okolnostima. Uspešno je regulisala poštovanje postojećih i uvođenje novih procedura u sve procese rada“, piše u izveštaju.\nDodaje se i da je u proteklom periodu nastavljeno sa prijemom novih radnika, edukacijom postojećeg kadra, nabavkom opreme od strateškog značaja i uvođenjem novih tehnologija.\n„Rad u skladu sa standardima akreditacije u ovoj ustanovi je dugogodišnja praksa. Očigledan je entuzijazam rukovodstva i zaposlenih da se rad odvija na dostignutom nivou i da se neprekidno unapređuje. To je jedan od najvećih kvaliteta ove bolnice. Zavidan nivo svesti svih zaposlenih o prednostima i neophodnosti poštovanja standarda u svakodnevnom radu je impresivan i za svaku je pohvalu“, zaključili su spoljašnji ocenjivači.\nTagoviakreditacija kontrola Opšta bolnica "Đorđe Joanović" sertifikat


Red Shoes Cafe, promocije koktela, organizacija proslava, Beograd | Infostar\nInfostar» Kompanije» Turizam i ugostiteljstvo» Kafe barovi» Red Shoes Cafe\nRed Shoes caffe, promocije koktela, organizacija proslava, povoljne cene pica, kafići na Adi, dobar provod, kafe klub Ada, ketering, organizacija vencanja\nBeograd, Ada Ciganlija, desna obala, lokal broj 7\nće Vas ugostiti svakog dana u nedelji, 365 dana u godini i to 00-24h. Dobra usluga i ljubazno osoblje upotpuniće gostoprimstvo, uz bogatu kartu pića,vina, jelovnik i najnoviju cocktail kartu.\nPohvalićemo se svakodnevnom živom svirkom koja podrazumeva nastupe najboljih pop i rock bendova, a petkom i subotom smo organizovali po dva benda i uveli okršaj između njih.\nRed Shoes Catering neguje Vašu potrebu i svaki Vaš zahtev ispunjava sa znatnom pažnjom. Sa punim angažovanjem negujemo svaku različitu priliku i goste. Obezbeđujemo hranu, kompletnu ljudsku i tehničku podršku slavlju, pripremamo prostor, piće, dekoraciju i poslužujemo goste na najbolji način za dati trenutak i mesto.\nNajbitnije je da Vi uživate i da se opustite na Vašem slavlju, a nama prepustite sve ostalo. Nudimo Vam organizacuju svadbi, rođendana, dečijih rođendana, slava, lične i familijarne proslave.\nTakođe već godinama organizujemo seminare, poslovne skupove, sastanke, konvencije, sajmove za različite branše, od auto kuća, preko nevladinih organizacija, stranih predstavništava do medicinskih predavanja.\nTu smo da Vam pomognemo u pripremi prostora i drugih pratećih sadržaja : dekorišemo po dogovoru prostorije Red Shoes-a,Time Out-a ili drugih prostorija gde se odigrava događaj,zajedno osmišljamo meni,isporučujemo ili kompletno serviramo hranu, poslužujemo pića,organizujemo dekoraciju, balone, cveće itd.\nObezbeđujemo osoblje koje je profesionalno i uniformisano, muziku koja je u skladu sa prilikom kao i ostale potrebne elemente.


HANDANOVIĆ O PROGRAMIMA BEOGRADSKE ZIME: Ništa od ovoga se ne bi desilo da predsednik Vučić nije obezbedio vakcine za sve naše građane, jer kad smo zdravi možemo i uživati u kulturnim manifestacijama - MAČVANSKI INFO\nAli ništa od ovoga se naravno ne bi desilo da predsednik Vučić nije obezbedio vakcine za sve naše građane, jer kad smo zdravi možemo i uživati u kulturnim manifestacijama – rekao je Handanović.\nSada već tradicionalno biće postavljeno klizalište na Trgu republike, a za sve ljubitelje rok zvuka biće priređeni koncerti bendova koje beogradska publika voli da čuje – ističe Handanović i dodaje:\nU sredu i četvrtak, 29. i 30. decembra ukupno 10 izvođača održaće svoje nastupe za Beograđane i posetioce Beograda. Oba dana nastupi počinju u 17 sati i održavaće se na Trgu Nikole Pašića.\nVeliko mi je zadovoljstvo što je CEBEF ove izazovne godine uspešno održao brojne manifestacije, među kojima su BEMUS, FEST, SOFEST, kao i koncerte koji su bili izuzetno traženi u okviru novih programskih celina: Urban Sessions na Kalemegdanu i Garden Sessions u Botaničkoj bašti. U toku je priprema za predstojeću jubilarni 50. FEST, a o svim detaljima bićete na vreme obavešteni – istakao je Handanović.


Tema: VATERPOLO: Srbija na pripremama u Barseloni\n13.02.2007, 19:01 #1\nVaterpolo reprezentacija Srbije otputovaće u četvrtak u Barselonu, gde će sa selekcijom Španije nastaviti pripreme za Svetsko prvenstvo, koje će se od 17. marta do 1. aprila održati u Australiji.\nSelektor vaterpolista Srbije Dejan Udovičić izjavio je da su do sada pripreme protekle po planu.\n"Očekuje nas put u Barselonu. Imamo problema, jer je golman Denis Šefik bolestan i nadam se da će se večeras priključiti ekipi i putovati sa nama. U Španiji ćemo odigrati dve utakmice sa domaćinom, a u ponedeljak se vraćamo za Beograd", rekao je Udovičić na konferenciji za novinare.\nPrema njegovim rečima, u Španiju će putovati 15 igrača, a to je optimilan broj za rad dok se ne vrate reprezentativci koji još imaju obaveze u italijanskim klubovima - Aleksandar Ćirić, Vanja Udovičić i Vladimir Vujasinović.\nJedan od najboljih vaterpolista Srbije Aleksandar Šapić naglasio je da je dobro što su igrači došli spremni na pripreme.\n"Došli smo iz klubova spremni, jer nismo imali pauzu. Svi treniramo i nadamo se da ćemo na najbolji način iskoristiti predstojeće utakmice sa Španijom", rekao je on.\nPrvi strelac Srbije objasnio je da više nema vremena za dugačke pripreme od tri, četiri meseca uoči velikog takmičenja, jer je sistem takmičenja u klubovima i reprezentaciji drugačiji.\n"Statistički gledano, imali smo najbolje rezultate kada smo imali najmanje vremena za pripreme. Više mi odgovara kada pripreme traju kraće", rekao je on.\nPrema njegovim rečima, on se nada da će publika pre šampionata u Australiji na pravi način ispratiti reprezentaciju.\n"Povodom 'Dana vaterpola' na Banjici ćemo 28. februara odigrati revijalnu utakmicu sa Španijom i nadam se da će navijači ispuniti tribine", rekao je Šapić.\nReprezentativac Srbije Slobodan Soro istakao je da je prvi, najteži deo priprema brzo prošao.\n"Pripreme, treninzi sve to brzo prođe. Sada smo već u nekom takmičarskom delu. Očekuju nas utakmice sa Španijom i kasnije turnir u Atini. Imamo malo vremena, ali sve reprezentacije imaju isti problem, pa kako bude njima tako će biti i nama", rekao je Soro.\nVaterpolisti će 5. marta otputovati na Novi Zeland, gde će odraditi završni deo priprema, a u Melburn će stići 16. marta.\ni opet ćemo ih videti u ovakvom raspoloženju!\nReprezentacija Srbije igraće na Svetskom prvenstvu u Grupi A sa Japanom, Nemačkom i Italijom.\n15.02.2007, 19:12 #2\nVaterpolisti bez Šefika otputovali u Španiju\nVaterpolo reprezentacija Srbije doputovala je u Barselonu gde će u okviru priprema za Svetsko prvenstvo, koje se od 17. marta do 1. aprila održava u Melburnu, odigrati dve prijateljske utakmice sa selekcijom Španije.\nNajbolji svetski golman Denis Šefik zbog povrede je morao da ostane u Beogradu gde će biti podvrgnut odgovarajućoj terapiji, tako da će selektor Dejan Udovičić na pripremama moći da, umesto najavljenih 15, proveri 14 igrača: Sora, Pijetlovića, Šapića, Ikodinovića, Prlainovića, Savića, Gocića, Filipovića, Koroliju, Nikića, Pekovića, Ivoševića, Radjena i Avramovića.\nSrpski vaterpolisti će u petak odraditi dva treninga, a u subotu i nedelju od 13 časova odigraće prijateljske mečeve sa španskom reprezentacijom, trećeplasiranom na poslednjem prvenstvu Evrope u Beogradu.\n(Tanjug, MN Press)\n17.02.2007, 22:27 #3\nŠpanija potopila Srbiju\nVaterpolo reprezentacija Srbije poražena je u Barseloni od selekcije Španije sa 11:10 (4:1, 1:4, 3:3, 3:2) u prijateljskoj utakmici koja je odigrana u okviru priprema za Svetsko prvenstvo u Melburnu.\nU prvoj deonici Španija je bila mnogo bolji rival, i zahvaljujući odlično odigranim kontranapadima, stekla tri gola prednosti.\nDrugih osam minuta preteklo je u mnogo boljoj igri Srbije, koja je zahvaljujući Šapiću, Peković i Saviću na poluvreme otišla sa nerešenim rezultatom - 5:5.\nU trećoj četvrtini padao je gol za golom, ali je Srbija konstantno jurila rezultat, a ključni trenutak utakmice dogodio sekund ipo pre kraja, kod rezultata 9:9.Tada je Srbija desetak sekundi pre kraja imala dvojicu igrača više, ali je Gocić umesto da doda usamljenom Filipoviću šutirao u golmana.\nU kontranapadu Španci su izborili peterac a kada je Perez 50 sekundi povisio na 11:9 i bilo je jasno da je meč izgubljen.\nSelektor Srbije Dejan Udovičić ocenio je da našem timu predstoji još mnogo posla do početka Svetskog prvenstva krajem marta.\n"Loš početak, nismo bili kako trreba u prvoj četvrtini.Posle toga smo polako preuziali igru u svoje ruke i uz malo više koncetracije rezultat je mogao da bude povoljniji. Nama poraz ništa ne znači, više nam znači da vidimo gde smo sada:Imamo još dosta posla", rekao je Udovičić.\n18.02.2007, 16:42 #4\nŠpancima vraćem dug sa kamatom\nNe diraj lava, nikada! Vaterpolisti Španije u subotu su "čačkali mečku" i u prvom prijateljskom meču u Barseloni pobedili evropske prvake, selekciju Srbije, a u nedelju im je dug vraćen sa kamatom.\nSrbija je deklasirala Španiju 13:6 (3:1, 3:2, 2:2, 5:1) i tako "crvenoj furiji" stavila do znanja da, bar u ovom sportu, ne može da računa na radost.\nBlistao je Aleksandar Šapić - strelac sedam golova, ali je ceo tim funkcionisao kako treba - kao tim!\nNijednog trenutka Španija nije bila tim koja je mogla da poremeti ritam raspoloženih Udovičićevih pulena. Odlična igra u odbrani, raspoloženi Šapić u napadu, raznovrsne akcije...\nDejan Savić je držao protivničke centre, u poslednjem delu je sa dva projektila pokazao kakav je strelac.\nNe treba brinuti ni za naslednika Denisa Šefika na golu nacionalnog tima. Gojko Pijetlović je pokazao da na njega sa pravom treba računati, jer je bio vrlo, vrlo siguran sa više od 10 uspešnih odbrana.\nAko je u prvom meču naš tim primio osam golova iz igre ovoga puta je taj broj drastično smanjen. Španci su jednom iskoristili igrača više iz sedam prilika, postigli još dva gola iz peterca i samo tri iz igre. Srbija je imala odličnu realizaciju igrača više i sa odličnom odbranom to je bio ključ pobede.\n"Kao što ni poraz nije mnogo značio tako ne treba ni da od ove pobede pravimo nešto veliko. Za mene je kao trenera bitno kako su momci reagovali na poraz u prvom meču i sa te strane sam potpuno zadovoljan. Sve ostalo je po redu vožnje na pripremama za svetsko prvenstvo. O pojedincima nema šta da se kaže, sve je to sada za internu upotrebu ali je jasno da je ovaj meč u celini bio daleko bolji od prvog", rekao je selektor Dejan Udovičić.\nKapiten Dejan Savić je dodao:\n"Zatvorili smo odbranu, smanjili broj primljenih golova iz igre. Konačno niko ne voli da gubi, makar i na pripremama. Bilo je dobro ali ne treba da se opuštamo jer pravi napori tek predstoje".\nBazen Barselona. Gledalaca 400. Sudije: Ćirić (Srbija) i Moliner (Španija).\nIgrač više: Španija 7 (1), Srbija 8 (6). Peterci: Španija 3 (2), Srbija 2 (2)\nŠPANIJA: Agilar, M.Garsija, Martin 1, K.Perone 1, Molina 1, Mora, Rej, Mingel, Vales 1, F.Perone, Galjego 1, Marsal 1, Pirlakov, Fernandez, Andreo.\nSRBIJA: Pijetlović, Prlainović 1, Gocić 1, Korolija, Savić 2, Ikodinović 1, Nikić, Filipović 1, Avramović, Šapić 7, Radjen, Peković, Soro, Ivošević.\nTako je momci, Živela Srbija!!!\nPoslednja poruka: 31.10.2007, 14:51\nbarseloni, pripremama, srbija, vaterpolo


Ventilacija - Servis Polar Kragujevac - Klima uredjaji - Centralna klimatizacija - Ventilacija\nVentolacioni uređaji i sistemi\nVi ste ovde: Početna strana Proizvodi Ventilacija\nVentilacioni uredjaji i sistemi su često sastavni deo opreme za klimatizaciju objekta. Pored aktivnih uredjaja (ventilatora), deo sistema za ventilaciju su i kanali kroz koje vazduh prolazi. U zavisnosti od vazdušnih kanala i aktivnih uredjaja, mogu se montirati različiti tipovi uredjaja.\nNekoliko vrsta ventilacionih uredjaja koje postavljamo:\nU zavisnosti od tipa ventilacije, sisteme možemo podeliti na:\nMehaničke ili prinudne sisteme ventilacija - pomoću ventilatora koji direktno ili posredno ubacuju svež vazduh u prostoriju.\nPrirodna ventilacija je ona za koju nije potrebna upotreba mehaničkih sistema za ubacivanje vazduha. Ovakav sistem se može napraviti i spojenim prostorijama sa različitim pritiscima. Ne preporučuje se otvaranje vrata i prozora, pošto se na taj način povećava vlaga u prostoriji.\nKombinovan sistem ventilacije - predstavlja kombinaciju mehaničke i prirodne ventilacije. Ne predlaže se nijedan sistem za ventilaciju koji direktno zavisi samo od spoljašnjih (nepredvidivih) vremenskih uslova.\nStandardi u ventilacionim sistemima\nVentilacioni standardi ograničavaju maksimalnu koncentraciju CO2 u vazduhu u predvidjenom vremenskom periodu i u zadatom prostoru. Proračunom se može precizno odrediti vrsta i snaga sistema za ventilaciju u zavisnosti od zapremine i provetrenosti prostorija


Imenovana Skupština JP Bosansko-podrinjske šume\nVlada Bosansko-podrinjskog kantona Goražde održala 126. redovnu sjednicu\nNa današnjoj 126.sjednici Vlada Bosansko-podrinjskog kantona Goražde razmatrala je i usvojila Analizu primjene Zakona o komunalnim djelatnostima u Bosansko-podrinjskom kantonu Goražde.\nUz ovu analizu, Vlada je usvojila i zaključke kojim se traži uspostava jače saradnje između organa unutar Bosansko-podrinjskog kantona Goražde, naročito između Ministarstva za urbanizam, prostorno uređenje i zaštitu okoline kao predlagača Zakona o komunalnim djelatnostima i jedinica lokalne samouprave kao organa koji obezbjeđuju obavljanje komunalne djelatnosti, te uspostava jače saradnje sa komunalnom inspekcijom Grada Goražde. Budući da je u posljednje vrijeme bilo više inicijativa za izmjene ovog zakona, Ministarstvu je naloženo da u saradnji sa svim relavantnim subjektima pripremi njegove izmjene.\nRadi usklađivanja s propisima koji regulišu ovu materiju, Vlada je usvojila Uredbu o naknadama troškova za službena putovanja koju je predložilo Ministarstvo za finansije.\nTakođe, razmatrana je i usvojena Informacija Uprave policije Ministarstva unutrašnjih poslova o stanju sigurnosti na području Bosansko-podrinjskog kantona Goražde za mjesec oktobar. Prema obrazloženju reosrnog ministra, stanje sigurnosti u ovom mjesecu bilo je zadovoljavajuće, a karakteriše ga smanjenje broja krivičnih djela, registrovanih prekršaja i saobraćajnih nesreća u odnosu na isti mjesec prošle godine.\nPremijer Bosansko-podrinjskog kantona Goražde dobio je saglasnost Vlade da sa firmom GPD „Drina“ zaključi ugovor o kupoprodaji građevinske parcele zvane Hadžića polje, površine 300 m², tri primjerka glavnog projekta za izgradnju stambeno-poslovnog objekta „Lamela-H3“ i Elaborata o geomehaničkim ispitivanjima tla na parceli na kojoj je predviđena izgradnja objekta „Lamela-H3“ u Goraždu, radi kupovine stana pod povoljnim uslovima. Obaveza izgradnje ovog objekta, kako je istaknuto, proizilazi iz Strategije razvoja Bosansko-podrinjskog kantona Goražde, iz dijela koji se odnosi na pomoć stambeno nezbrinutim osobama, posebno mladima pri rješavanju stambenog pitanja.\nPremijer je takođe dobio odobrenje za potpisivanje Sporazuma o saradnji na uspostavi i radu Biznis centra Goražde, Ugovora o izvođenju radova na redovnom (zimskom) održavanju regionalne ceste R-448 Potkozara-Goražde-Hrenovica za 2017/18. godinu i Ugovora o nabavci konferencijskog sistema Skupštine Bosansko-podrinjskog kantona Goražde.\nMinistarstvo za privredu-Direkcija za ceste Bosansko-podrinjskog kantona Goražde dobilo je saglasnost Vlade za pokretanje postupka odabira najpovoljnijeg ponuđača za nabavku vage za kontrolu osovinskog opterećenja, ukupne dopuštene mase i dimenzija vozila na javnim cestama.\nVlada je donijela odluku o finansiranju projekta Zavoda za javno zdravstvo pod nazivom „Analiza zdravstvenog stanja stanovništva i zdravstvene zaštite na području Bosansko-podrinjskog kantona Goražde u 2016.godini“.\nUdruženje „Svjetlost Drine“ dobilo je sredstva za Projekat pomoći u nabavci pčelinje opreme, a Veterinarska stanica Goražde za projekat „Edukacije iz oblasti zdravstvene zaštite domaćih životinja i popis krupne i sitne stoke na području Bosansko-podrinjskog kantona Goražde“.\nVlada je odobrila da se iz budžeta Ministarstva za boračka pitanja izdvoje redovna sredstva za finansiranje Projekta poboljšanja statusa boračkih populacija i rad boračkih udruženja.\nZa potrebe Fondacije „Istina za Goražde“odobreno je 10.000 KM, a 8.250 KM za nabavku udžbenika djeci pripadnika boračkih populacija koja pohađaju srednje škole na području Kantona za budžetsku 2017.godinu.\nIz budžeta ovog ministarstva podržano je učešće Saveza za sport i rekreaciju invalida na KUP prvenstvu u pikadu, te aktivnosti Udruženja za očuvanje lika i djela Zaima Imamovića i Udruženja antifašista.\nVlada je odobrila i 33.664 KM za isplatu studentskih kredita studentima s područja Bosansko-podrinjskog kantona Goražde za mjesec maj ove godine, 38.414 KM za uplatu desete tranše namijenjene za isplatu plaća i doprinosa uposlenicima JP RTV BPK, kao i 10.200 KM Sportskom savezu Bosansko-podrinjskog kantona Goražde na ime redovne tranše za mjesec avgust i septembar.\nOdobrena je takođe i isporuka 3000 litara lož ulja i 5000 kilograma drvenog peleta za potrebe zagrijavanja Sportske dvorane i Centra za kulturu Goražde.\nU nastavku sjednice, Vlada je odobrila sredstva Ministarstvu za privredu BPK Goražde na ime Memoranduma o zajedničkoj implementaciji projekta „PRO-POSO“ u 2017.godini, kao i sredstava za podsticaj u poljoprivredi – podsticaj za držanje koka nosilja i uzgoj priplodnih junica.\nZa funkcionisanje ustanove Dom za stara i iznemogla lica i izmirenje dijela obaveza prema uposlenicima odobreno je 25.000 KM, te 2000 litara lož ulja za zagrijavanje njihovih prostorija.\nZbog nedostatka sredstava, s dnevnog reda sjednice Vlade povučena je Odluka o finansiranju i sufinansiranju troškova prijevoza za redovne studente dislocirane nastave u Goraždu i Internacionalnog univerziteta u Goraždu za studijsku 2017/18 godinu.\nVlada je imenovala Komisiju za izbor direktora Zavoda zdravstvenog osiguranja BPK Goražde, a nakon provedene procedure, na period od četiri godine, imenovani su predsjednik i članovi Skupštine JP Bosansko-podrinjske šume Goražde.\nNa kraju sjednice, Vlada je utvrdila program i finansijski plan obilježavanja 25. novembra –Dana državnosti BiH.


Poziv je usmjeren na projekte koji doprinose izgradnji demokratskog i inkluzivnog društva pružanjem pomoći u razvoju demokratske kulture te promovisanjem edukacije o ljudskim pravima i demokratskom građanstvu.\nOTVOREN POZIV ZA APLICIRANJE - Evropski institut za inovacije i tehnologiju (EIT)\nU okviru programa EU Horizon 2020, Evropski institut za inovacije i tehnologiju (EIT) objavio poziv za dostavljanje projektnih prijedloga koji se odnosi na formiranje inovacijske zajednice u oblastima urbane mobilnosti, kao i unapređenje proizvodnje sa dodatnom vrijednosti.\nMeđunarodni poslovni susreti "EU-SERBIA 2018"\nPozivaju se mala i srednja preduzeća sa područja grada Istočno Sarajevo da prijave svoje učešće na Međunarodnim poslovnim susretima "EU-SERBIA 2018". Događaj će se održati 31. januara 2018. godine u Beorgadu. Organizator događaja je Privredna komora Srbije, a događaj se održava pod pokroviteljstvom Evropske mreže preduzetništva. Republička agencija za razvoj malih i srednjih preduzeća je jedan od koorganizatora događaja.


Vesti online / Vesti / Svet / Najveća svađa u Evropi na pomolu? Svi se bore za ovo...\nNajveća svađa u Evropi na pomolu? Svi se bore za ovo...\nZa "udomljavanje" evropskih agencija koje se nakon Bregzita sele iz Londona u gradove Evropske unije kandidature su stigle iz 21 države članice Evropske unije, a nadmetanje bi se lako moglo pretvoriti u svađu, ocenjuju mediji.\nKo će prvi stići do cilja?\nZa novo sedište Evropske agencije za lekove (EMA) do 1. avgusta pristiglo je 19 ponuda, a za Evropsko nadzorno telo za bankarstvo (EBA) osam, piše "Jutarnji list".\nNadmetanje za ugled, radna mesta i poslove vezane za EU agencije često se užari, ali ova diplomatska utakmica rizikuje da oslabi jedinstvo preostalih 27 članica EU-a usred osetljivih dvogodišnjih razgovora o Bregzitu, ocenjuje agencija Rojters u utorak.\nPosebno velik interes vlada za to gde će biti sedište Evropske agencije za lekove koja ima gotovo 900 zaposlenih, godišnji budžet od 360 miliona evra i tokom godine na sastancima u Londonu okuplja 36.000 stručnjaka.\n* "EU mora da otvori vrata Zapadnog Balkana, inače Rusija..."\n* Škotska traži zaštitu škotskog viskija posle Bregzita\n* Premijer Malte: "Počinjem da verujem da Bregzita neće biti"\nIako na papiru svi imaju iste šanse, očekuje se da će Francuska i Nemačka imati glavnu ulogu u odlučivanju.\nPonude za smeštanje EMA-e dali su Amsterdam, Atina, Barselona, Bon, Bratislava, Brisel, Bukurešt, Kopenhagen, Dablin, Helsinki, Lil, Milano, Porto, Sofija, Stokholm, Malta, Beč, Varšava i Zagreb.\nMilanski gradonačelnik Đuzepe Sala, čiji grad agencija Rojters ocenjuje favoritom za dobijanje Evropske agencije za lekove, rekao je u utorak da ponudu slovačke prestonice Bratislave ne treba prihvatiti.\n- Da Bratislava može biti ozbiljan kandidat, gledajući na učešće te zemlje u određenim pristupima imigraciji, po mom je mišljenju nešto neprihvatljivo - rekao je Sala, prenosi ANSA.\nSlovačka, s Češkom, Poljskom i Mađarskom, pripada Višegradskoj grupi koja je nedavno zauzela vrlo oštre stavove o prihvatanju migranata u EU koji su se iskrcali u Italiji, podseća italijanska agencija.\n- Teško je reći kolike izglede ima Milano, dosije je sigurno vrlo dobar. Ako je to političko pitanje, a to će biti, verujem da naša vlada mora iskoristiti značaj Italije - rekao je Sala.\nPredsednik italijanske regije Lombardije Roberto Maroni (Lega Nord) prošle je nedelje, kako su preneli italijanski mediji, izrazio bojazan da bi kandidaturu Milana mogla otežati francusko-nemačka osovina, odnosno da te dve zemlje podržavaju kandidature Porta, Beča, Bona, Kopenhagena i Bratislave.\nMaroni je izrazio sumnju da se francuski predsednik Emanuel Makron dogovorio s nemačkom kancelarkom Angelom Merkel da pošalju EMA-u u Bratislavu i dodao da ga zabrinjava mogućnost da će prevladati "politička logika", a Italija biti bez saveznika.\nMeđu kriterijumima koji moraju biti zadovoljeni za sedište je i osiguravanje odgovarajuće zgrade s potrebnom kvadraturom. Na primer, sadašnje sedište EMA-e u Londonu ima 27.000 metara kvadratnih površine, od čega 6.000 metara kvardratnih otpada na kancelarije različite površine.\nMilano, glavni grad Lombardije, za smeštaj EMA-e ponudio je istorijski neboder Pireli, građen pedesetih godina prošlog veka, u kojem se trenutno nalazi regionalna skupština. Maroni je potvrdio da je regija spremna da tu zgradu prepusti Evropskoj agenciji za lekove.


Odbornici Skupštine Grada Zaječara danas većinom glasova smenili Sašu Mirkovića sa mesta predsednika Skupštine grada. On je na ovu funkciju pre dva dana podneo ostakvu za koju je glasalo 42 od 50 odbornika.\nKako "Blic" saznaje, neće doći do smena stranaka koje čine vladajuću većinu (SNS, SPS, JS, PUPS, NS, SPO, LDPS, LDS), a u opoziciji će i dalje ostati LDP, Ivan Joković-Zajedno za Zaječar.\nU vreme održavanja Skupštine Grada na centralnom gradskom trgu održan je protestni skup građana koji su povikivali „hoćemo izbore“.\nSednicu je obeležilo i to da je nakon čak 95 zasedanja predstavnicima medija dozvoljen pristup skupštinskoj sali. Iako je predsedavajući Jovica Trajković, zamenik predsednika skupštine, zahtevao od novinara da napuste salu, protiv ovakve odluke bio je odbornik dr Nenad Ristović, koji je reklamirajući povredu poslovnika zatražio da predstavnici medija „od sad pa u buduće prisustvuju svim zasedanjima, i da građani adekvatno budu obavešteni o svim događanjima“.\nZa sutra je zakatzana nova sednica, na kojoj će, kako nezvanično saznajemo,\nna mestu predsednika biti izabran Stefan Zankov, nekadašnji narodni poslanik i osnivač SNS u Zaječaru.\n"TO ZA MENE NE BI BIO MORALAN ČIN" Bahata sekretarka Skupštine uprkos preporuci Agencije NEĆE DA PODNESE OSTAVKU\nAGENCIJA TRAŽI SMENU SEKRETARKE SKUPŠTINE Sama sebe slala na put, dodeljivala dnevnice i prekovremeni rad


Bilateralna koordinacija označava sposobnost usklađenog korišćenja leve i desne strane tela pri izvođenju neke aktivnosti.\nDeca već od šestog meseca počinju da koriste dve strane tela u jednoj aktivnosti.\nVrste bilateralne koordinacije tela\nPostoji više tipova bilateralne koordinacije:\nsposobnost da prave isti pokret koristeći obe strane tela (kada tapšu rukama, pridržavaju flašicu dok piju iz nje);\nsposobnost da prave isti pokret koristeći obe strane tela ali naizmenično, prvo jednu pa drugu stranu (kada igraju uz muziku, penjenju uz stepenice);\nsposobnost da leva i desna strana tela prave različite pokrete u isto vreme, što se u najvećem broju slučaja i dešava (kada, na primer, sečemo meso u tanjiru ili pridržavamo papir dok pišemo).\nKoordinacija tela je sposobnost koja omogućava telu da svrsishodno i kontrolisano vremenski i prostorno organizuje dva ili više obrazaca pokreta u jednu celinu, radi postizanja specifičnog kretanja tj. pokreta. Koordinacija pokreta je bitna od samog motoričkog planiranja pa preko realizacije pokreta i to od najjednostavnijih pa do najsloženijih radnji.\nKako prepoznati decu sa slabije razvijenom bilateralnom koordinacijom?\nKada dete ima teškoće u izvođenju određenih aktivnosti grube motorike kao što je, recimo: hvatanje lopte sa dve ručice, moguće je da ima problem s bilateralnom koordinacijom. Može se primetiti nespretnost pri obavljanju svakodnevnih aktivnosti:\ndok dete vezuje pertle,\nkada treba da stavi pastu za zube na četkicu,\nkada dete ne može da se zakopča i otkopča,\nispoljiće problem pri pisanju i korišćenju olovke,\nkada treba nešto da napravi ili izreže papir.\nDeca sa oštećenom bilateralnom koordinacijom će koristiti samo jednu ruku pri izvođenju svakodnevnih aktivnosti ili će, pak, koristiti obe ruke simetrično kada to nije potrebno.\nBilateralna koordinacija podrazumeva korišćenje obe hemisfere mozga istovremeno.\nU Edukativnom centru Prve reči koristimo didaktičke materijale koji podstiču razvoj ove veštine a samim tim poboljšavamo i razvoj motorike koja je usko povezana sa razvojem govora.\nPitajte logopeda i pročitajte savete o razvoju govora\nPrevious Article Socijalizacija deteta\nNext Article Kako prepoznati da dete ima problem sa sluhom?\ndete,\trazvoj deteta\tlogoped


Han: Zapadni Balkan da se dobro pripremi za pristupanje EU | Novosti.RS\npetak, 15. 06. 2018. u 18:13\nZapadni Balkan mora da se dobro pripremi za pristupanje EU, istakao je danas na Evropskom forumu Vahau u samostanu Getvajg, evropski komesar za proširenje i susedsku politiku Johanes Han\nGETVAJG- Zapadni Balkan mora da se dobro pripremi za pristupanje EU, istakao je danas na Evropskom forumu Vahau u samostanu Getvajg, evropski komesar za proširenje i susedsku politiku Johanes Han.\nOn je naglasio da zemlje moraju biti dobro pripremljene kako građani EU ne bi smatrali da su teret po Uniju. Istovremeno se založio i za odustajanje od sistema donošenja jednoglasnih odluka u EU.\nTakođe je pozvao Evropljane da budu "samopouzdaniji", i dodao da Evropa mora međunarodno snažnije da se angažuje. "Mi Evropljani smo globalno gledano važan faktor", uveren je komesar, dodajući da je EU za više od 80 država sveta najvažniji trgovinski partner. Pored toga naveo je da je Evropa od velikog značaja i kao mesto za investicije.\nPROČITAJTE JOŠ - Han: EU nema alternativu; Vrata su otvorena za Zapadni Balkan\nHan je poručio da u Evropi, zbog svega toga, prioritet mora biti stabilizacija. Visoki predstavnik u BiH Valentin Incko zahteva veći tempo u širenju EU na jugoistočnu Evropu. "To je zadatak naše generacije", poručio je on. Prema njegovim rečima, evropska perspektiva za zemlje regiona mora biti mnogo bliža.\n"Pored velikih kriza male krize se zapostavljaju", objasnio je on ukazujući i na odliv mozgova u BiH.\nRekao je da svake godine 20.000 mladih napušta zemlju, i oni žele sada u EU, a ne tek za 2030.\n"Balkan je izvoznik talenata", podvukao je Incko.\nMinistarka za evropska pitanja Bugarske Lilijana Pavlova rekla je da Evropa nije potpuna bez Balkana.\nOna se založila za snažniju bezbednosnu politiku, koja bi bila bolja od one za vreme migrantske krize.


veljača 16, 2018 administrator1 administrator1\nTokom dva svoja mandata na poziciji predsjednika Republike Srpske – i još dva mandata kao premijer entiteta, Dodik je uznemirio mnoge i okrenuo ih protiv sebe. Uprkos upozorenjima međunarodne zajednice i prekršivši presudu Ustavnog suda BiH, 2016. godine održao je referendum o tome hoće li se 9. januar slaviti kao nacionalni praznik, a to je dan kada je 1992. godine Karadžić proglasio državu na teritoriji Bosne i Hercegovine koja je samo srpska, započevši time svoj genocidni pohod i rat, navodi se u New York Timesu.\nTakođer, Dodik nije imao lijepih riječi o američkoj ambasadorici u Bosni i Hercegovini, Maureen Cormack, za koju je rekao da ,”provodi takvu politiku kao da je Hillary Clinton trenutno predsjednik Sjedinjenih Država”.\n“Njegova vlast se ogleda u rasponu jednog autokrate do toga da postaje diktaror, rekao je Vukota Govedarica, jedan od rijetkih političkih suparnika gospodina Dodika”, stoji u članku.\nGovedarica je još dodao da je Dodikova strategija vladanja i svrha stvaranje neprijatelja, stranih i domaćih, i da je ,”dovela Republiku Srpsku do ruba bankrota i političkog sloma”.\nDodik brani svoj stav cijepanja Bosne i Hercegovine, navodeći “opasnosti za Srbe” koje datiraju još iz osmanskih vremena, pa sve do prijetnji islamskog ekstremizma na koji se poziva danas, a za kojeg kaže da ,”još uvijek vreba iz sjene borbe protiv terorizma”.\nPouzdano iznosi svoje revizionističke teorije o istoriji Balkana, miješajući anegdote o užasima iz prošlosti sa dešavanjima iz sadašnjosti. Kaže kako su Srbi bili žrtve islamskog ekstremizma mnogo prije Al Qaede i islamske države, rekavši kako su “Srbima bile odsjecane glave tokom proteklog rata, tu nedaleko, u neposrednoj blizini”, navodi NY Times.\n“Sve su to zapravo skandalozne izjave, ako uzmemo u obzir masovna ubijanja Bošnjaka (bosanskih muslimana) od strane srpskih paravojnih snaga tokom rata, gdje su muškarci, žena i djeca odvođeni i naguravani poput stoke u koncentracione logore poput onog na Manjači pored Banja Luke”, piše NY Times.\n“Bosna i Hercegovina je ugovorena država i mi želimo napustiti taj ugovor mirnim putem, ako je to moguće”, dodao je.\n“Nemamo šta kriti”, rekao je, upitan o kupovini oružja. Oružje je namijenjeno “podizanju nivoa spremnosti policije prema standardima regionalnih policijskih snaga obučenih za borbu protiv terorizma”.


Teska vremena za bosanske srbe | Institute for War and Peace Reporting\nTeska vremena za bosanske srbe\nRepubliku Srpsku ceka nesigurna buducnost, bez obzira ko bude pobedio na izborima ovog vikenda.\nIzgleda da ce Srpska demokratska stranka, SDS, trijumfovati na opstim izborima u Republici Srpskoj ove subote, ali nije sigurno da ce doci na vlast, cak iako pobedi.\nOve sumnje pojavile su se u politickim krugovima RS prosle nedelje, nakon opaski ambasadora Sjedinjenih Drzava u Ujedinjenim nacijama, Richarda Halbrooka i Medjunarodne krizne grupe, ICG. Oni su pozvali medjunarodnu zajednicu da zabrani rad ove partije, koja se u toku rata nalazila na celu ovog entiteta.\nSDS je favorit parlamentarnih izbora. Predstavnik ove stranke, Mirko Sarovic ubedljivo vodi ispred premijera Milorada Dodika u izboru za predsednika.\nSudeci po nedavnoj anketi koju je sproveo Nacionalni demokratski institut Sjedinjenih Drzava, 48 odsto srpskih biraca odlucice se za SDS, sto je za deset odsto vise od glasova koje je ova partija dobila na lokalnim izborima proslog aprila.\nPartija demokratskog prosperiteta, PDP, umerenog profesora ekonomije iz Banja Luke, Mladena Ivanica, koja po prvi put ucestvuje u izborima, nalazi se na drugom mestu, sa oko 20 odsto glasova.\nStranka nezavisnih socijaldemokrata, SNSD, Milorada Dodika, koja uziva podrsku Zapada, nalazi se na trecem mestu sa 19 odsto glasova.\nU toku posete Balkanu prosle nedelje, Halbrooke je nazvao SDS "kriminalnom" organizacijom. On tvrdi da su mnogi ratni zlocinci SDS jos uvek slobodni, mnogi od njih su cak i u lokalnim vlastima. Misli se da se ova opaska odnosi na Miroslava Deronica, osumnjicenog za ratne zlocine i jednog od celnih ljudi SDS iz Bratunca, na istoku Bosne.\nOvo je bio signal da ICG objavi rezultate sedmomesecnog istrazivanja na terenu o zlocinima koji su pocinjeni u toku rata u Bosni. Ovaj izvestaj, pod rukovodstvom analiticara ICG, Jamesa Lyonsa, pominje sedamdeset i pet zvanicnika SDS-a za koje se sumnja da su u toku rata bili umesani u zlocine. U njemu se tvrdi da oni zauzimaju vazne pozicije u politickom i ekonomskom zivotu i da predstavljaju prepreku inicijativi za uspostavljanje trajnog mira u Bosni.\nVisoki predstavnik Wolfgang Petritsch i sef OSCE u Bosni, Robert Barry odbacili su ICG/Halbrooke zahtev, tvrdeci da bi mogao izazvati gradjanske i politicke nemire u RS.\nOSCE tvrdi da nema razloga da se zabrani SDS posto nije prekrsila nijedan izborni zakon.\nStavise, ima razloga za verovanje da su Petritsch i Berry bili licno uvredjeni izvestajem ICG, posto kancelarija Visokog predstavnika i OSCE proveravaju ratnu proslost svakog izbornog kandidata.\nTesko je odupreti se utisku da intervencija Holbrookea ne predstavlja toliko poziv za kaznjavanje kriminalaca koliko grub pokusaj poboljsanja izbornih izgleda Milorada Dodika, cija je politicka sreca krenula nadole tokom poslednjih godina.\nMedjunarodna zajednica u Republici Srpskoj nalazi se pred neprijatnim izborom: ili da pokusa da zaustavi SDS, ili da prizna da je njena podrska Dodiku bila greska.\nUmesto podrske razvoju demokratskih institucija i civilnog nevladinog sektora, medjunarodna zajednica uslagala je u korumpiranog i nekompetentnog Dodika.\nDodikova nesposobnost da se pozabavi najvaznijim problemima entiteta kao sto su povratak izbeglica, ekonomska kriza i nedostatak politicke odgovornosti, doprinela je ozivljavanju SDS-a, partije kojoj je pre tri godine pretio politicki zaborav.\nUsled rasirene institucionalne korupcije i sve vece nezaposlenosti koja trenutno dostize 40 odsto, RS se nalazi na ivici socijalnih nemira.\nU izvestajima javnog mnjenja, biraci su izrazili vise interesovanja za ekonomiju nego za nacionalna pitanja. Biraci su toliko razocarani Dodikovim ucinkom da su spremni da glasaju za SDS, iako ova partija nema ekonomskog programa.\nSDS je naravno iskoristila preokupaciju biraca teskim stanjem u ovom entitetu. Umesto da udara u nacionalisticke zice, ova partija je sve vreme optuzivala Dodikovu vladu za korupciju i nekompetentnost.\nPonasanje ove partije u predizbornoj kampanji govori o tome da se ona donekle promenila i da su Holbrookove optuzbe zastarele.\nIako ima razloga da se veruje da je vecina onih koje pominje ICG u izvestaju povezana sa kriminalom, sa izuzetkom Milana Tupajica i Milana Ninkovica, zvanicnika SDS, na ovoj listi se ne nalaze clanovi koji imaju stvarni politicki uticaj.\nStavise, na listi ICG nalaze se imena ljudi iz drugih partija., poput nekadasnjeg ministra u Dodkovoj vladi, Petka Cancara, Biljane Plavsic, rukovodioca pro-Dodikove SNS i mocnog finasijera Rajka Dukica, koji je sam priznao da bi zabrana SDS vodila iskljucenju drugih partija.\nKao odgovor na zahteve OHR i OSCE, SDS tvrdi da se odavno odrekla ekstremne nacionalisticke politike. Sarovic je izjavio da njegova partija ne lici na onu koje se Holbrooke seca u toku bosanskog rata, vec na stranku sa mladim rukovodstvom koje nema veze sa ratom.\nKoliko su autenticne promene kroz koje je prosla ova partija, predstavlja kljucno pitanje. Neki analiticari nalaze da su promene cisto kozmeticke prirode i navode cinjenicu da je SDS do sada odbijala da se izjasni o kljucnom pitanju saradjivanja sa Medjunarodnim tribunalom za ratne zlocine.\nNe iznenadjuje sto u RS jedino Dodik podrzava iskljucenje SDS-a iz izbora, posto bi mu ocigledno koristilo da se sklone njegovi rivali. On tvrdi da ce pobeda SDS dovesti do toga da medjunarodna zajednica ukine ekonomsku pomoc RS.\nSudeci po diplomatskim izvorima iz Sarajeva, Petritsch i Barry bi mogli da ponovo razmotre odbacivanje zahteva da se zabrani rad SDS, jer se ambasador Sjedinjenih americkih drzava, Thomas Miller, zestoko zalaze za ovu sankciju.\nIsti izvori veruju da ce se postici neka vrsta kompromisa, po kome bi SDS mogla ucestvovati na izborima, ali pod intenzivnom medjunarodnom prismotrom.\nMa kakav bio rezultat izbora u Republici Srpskoj, jasno je da ce Ivanic imati znacajnu ulogu u formiranju sledece vlade. Ni SDS ni SNPD ne ocekuju da ce toliko dobro proci na izborima da bi mogli sami da vladaju. Obe partije ce morati da se oslone na Ivanica da bi formirale koalicionu vladu, u kojoj bi lider PDP verovatno bio imenovan za premijera.\nUkoliko Ivanic udje u koaliciju sa SDS, mozda ce ova partija na medjunarodnu kritiku uzvratiti insistiranjem na vladi eksperata.\nUkoliko, s druge strane, Ivanic bude formirao koaliciju sa SNSD, izgledi za stabilnu vladu nece biti nista bolji. Ove dve partije nece imati dovoljno odbornika da vladaju i bice im potrebna podrska reformskih partija Federacije (Lagumdzijinih Socijaldemokrata i Nove hrvatske inicijative Kresimira Zubaka). Ovaj zadatak ce se verovatno pokazati van njihovog dometa.\nFormiranje vlade predstavljace tek pocetak Ivanicevih problema. On ce osecati pritisak srpskog birackog tela s dve strane. Biraci ce zeleti da im on poboljsa zivotne uslove i da odrzi Republiku Srpsku, sto ce se pokazati veoma teskim zadatkom, jer medjunarodna zajednica preuzima korake da priblizi dva bosanska entiteta.


Grant šema za unapređenje preduzetničkih zona\n26.09.2014. / 17:04\nSARAJEVO, Predstavnici Ministarstva razvoja, preduzetništva i obrta Federacije BiH /FBiH/, Ambasade Švajcarske u BiH i UNDP-a potpisali su danas u Sarajevu Memorandum o razumijevanju kojim se uspostavlja grant šema za unapređenje preduzetničih zona.\nMemorandumom o razumijevanju, koji je potpisan u sjedištu federalne Vlade, predviđa se i podrška lokalnom ekonomskom razvoju i zapošljavanju u FBiH.\nDokument su potpisali federalni ministar razvoja, preduzetništva i obrta Sanjin Halimović, direktor za saradnju Ambasade Švajcarske u BiH Jozef Guntern i zamjenik rezidentnog predstavnika UNDP-a u BiH Zahira Viradni.\nHalimović je ukazao na značaj projekta, zahvaljujući kojem će biti unaprijeđene postojeće industrijske zone i koji će doprinijeti razvoju novih zona u lokalnim zajednicama, čime se podržava otvaranje novih radnih mjesta.\nOn je izrazio nadu da će do završetka projekta biti otvoreno novih 300 do 500 radnih mjesta.\nViranijeva je istakla da očekuje bolji rad najmanje 10 preduzetničkih zona i otvaranje najmanje 150 novih radnih mjesta.\nOna je napomenula da se od lokalnih vlasti očekuje da sufinansiraju sa najmanje 20 odsto svaki odobreni projekat.\nUkupna vrijednost mehanizma za finansiranje projekata jedinica lokalne samouprave je 1.570.000 KM, od čega je resorno federalno ministarstvo obezbijedilo milion KM, a Vlada Švajcarske 570.000 KM.\nNovac od ove grant šeme usmjerava se na izgradnju nove i unapređenje postojeće infrastrukture u preduzetničkim zonama u FBiH, što ima za cilj poboljšanje pristupa, kapaciteta, kvalitete i atraktivnosti postojećih preduzetničkih zona na lokalnom i regionalnom nivou. Srna


Boško Obradović (Dveri) – Odgovor Saši Jankoviću: Slažem se da imamo različit sistem vrednosti – Двери\n18. августа 2017. Ostavite komentarIzjave\nPaušalna je i pogrešna Jankovićeva ocena da Dveri ne poštuju ljudska prava i da je to jedna od vrednosnih razlika. Dveri se iz sve snage zalažu za poštovanje ljudskih prava, naročito za ustavna prava većine nad terorom manjine.\nU svojoj današnjoj izjavi Saša Janković je izrekao dve apsolutne istine:\n1. Tačno je da nije bilo nikakvih razgovora između Srpskog pokreta Dveri i Pokreta slobodnih građana Saše Jankovića o predizbornoj koalicionoj saradnji;\n2. Tačno je da se Dveri i PSG razlikuju u sistemu vrednosti i da se tu radi o principu zbog koga ne možemo u predizbornu saradnju.\nPoštujem opozicionu borbu Saše Jankovića. Sa Pokretom slobodnih građana imamo isti cilj, a to je smena Aleksandra Vučića i njegovog pogubnog režima sa vlasti. Ocenjujem pozitivno njegovo distanciranje od Dragana Šutanovca za koga već duže vreme javno tvrdim da sve radi u dogovoru sa Vučićem i Zapadom koji im je obojici dao zadatak da pokrenu promenu Ustava i izbace preambulu o KiM u sastavu Srbije kao „zastarelu i jer ne odgovara realnostiˮ, kako se to Šutanovac izrazio. Šutanovac je tu spreman da bude veći Vučić od Vučića i da se ponudi Zapadu kao onaj ko će zarad dolaska na vlast dati više nego i sam Vučić, kao što su to Nikolić i Vučić svojevremno uradili u odnosu na Tadića. U borbi protiv SNS ne treba nam povratak na vreme vlasti DS.\nSa PSG možemo da se složimo i oko osnovnih demokratskih vrednosti poput vladavine zakona, slobode medija, borbe protiv kriminala i korupcije. Možemo i treba da sarađujemo po pitanju zajedničke borbe za obezbeđivanje fer i poštenih izbornih uslova. Ali nam se razlikuju politike šta posle Vučića i zbog toga ne možemo ići u predizborne koalicije. Za nas je prirodnija saradnja sa Zdravom Srbijom Milana Stamatovića i drugim patriotama koji se bore za hitnu smenu Vučića, ali i promenu Vučićeve politike. Ako – primera radi – Janković zameni Vučića imaćemo istu politiku prema EU, Srebrenici, gej paradama, MMF-u i stranim firmama, a možda se učlanimo i u NATO. To je problem za Dveri, jer smo mi protiv toga.\nDveri nisu protiv Evrope, već protiv EU, i ne ulazimo ni u čiju privatnost, ali jesmo protiv nametanja homoseksualizma našem društvu. Ove dve stvari nemaju nikakve veze sa Rusijom i ljudskim pravima. To je zamena teza i izbegavanje odgovora na pitanje zašto mi moramo da pristanemo na put Srbije u EU i gej parade po svaku cenu. Mi jednostavno ne želimo da budemo taoci briselskih komesara koji će nam komandovati kako ćemo mi ovde u Srbiji živeti i uređivati svoju državu.\nAko je to ta suštinska razlika između Dveri i PSG – slažem se u tome sa Sašom Jankovićem: mi zaista imamo različit sistem vrednosti i ne možemo praviti predizborne koalicije. To ne znači da ne možemo voditi normalan dijalog na ove teme i sarađivati u borbi protiv režima, ali jasno govori da imamo različite politike i da je politika PSG i DS trenutno bliža SNS nego Dverima.\nPaušalna je i pogrešna Jankovićeva ocena da Dveri ne poštuju ljudska prava i da je to jedna od vrednosnih razlika. Dveri se iz sve snage zalažu za poštovanje ljudskih prava, naročito za ustavna prava većine nad terorom manjine. Ako je Janković mislio na prava LGBTQ…(i ostalih seksualnih nastranosti definisanih velikim latiničnim slovima), ona nisu ljudska prava. Nek navede gde je u međunarodnom pravu seksualna orijentacija definisana kao ljudsko pravo. Mi tvrdimo -nigde, jer to i nije ljudsko pravo.


Đorđević: Da li je Vučić zbog para i povlačenja optužnice Radojičiću PRODAO 11.000 dokumenata vezanih za optužnice Tačiju i Haradinaju? - Politički.rs\nLider pokreta Oslobođenje Mlađan Đorđević upitao da li je Vučićev režim u zamenu za ukidanje optužnice Milanu Radoičiću ustupio Prištini 11.000 dokumenata u vezi sa optužnicama Tačiju, Haradinaju i ostalim liderima OVK i tako ugrozio haške osude za zločine nad Srbima\nPredsednik Oslobođenja je u saopštenju medijima istakao kako je ovo saznanje prvi rezultat rada nedavno formiranog Saveta za borbu protiv kriminala koji je osnovan u okviru tog pokreta, a kome su se u međuvremenu sa informacijama javili brojni bivši i aktivni pripadnici bezbednosnih službi.\n„Najznačanija i ujedno najskandaloznija informacija do koje smo došli, a koja nam je potvrđena iz više izvora, jeste da su se dokumenti dostavljeni našim institucijama i službama od strane Specijalnog suda za zločine OVK volšebno našli u Prištini. Na taj način su Albanci saznali sve osnove optužnice protiv Tačija, Haradinaja, Veseljija i ostalih zločinaca i mogli su na vreme da reaguju – da uklanjaju dokaze i svedoke“, kaže Mlađan Đorđević.\nOn podseća da je glavni tužilac za zločine OVK Džek Smit pre mesec dana upozorio da na Kosovu traje organizovano uznemiravanje i zastrašivanje svedoka.\nPrema informacijama koje su dobili, kaže Đorđević, Prištini je prosleđeno oko 11 000 dokumenata, zahteva, zamolnica i dosijea.\n„Pitam direktno Aleksandra Vučića, ali i Srpsku listu, da li je istina da su ti dokumenti plaćani u novcu i u političkim uslugama? Da li je istina da je deo tog paketa i povlačenje optužnice Milanu Radoičiću za organizovanje kriminalne grupe koja je povezana sa ubistvom Olivera Ivanovića?“\nLider Oslobođenja otkriva da je do povlačenja optužnice došlo nakon sastanka u jednom restoranu na Gazivodama, kome su prisustvovali predstavnici Srpske liste, srpskih službi, kosovski ministar policije Agim Veliju i jedan albanski biznismen iz Podujeva.\n„Odmah posle tog sastanka, tamošnji ministar pravde Selim Selimi, koji inače dolazi iz Haradinajeve stranke, ukida optužnicu Radoičiću“, objašnjava Đorđević.\nOn podseća da se radi o potpredsedniku Srpske liste, za koga se veže kriminalna prošlost. Osim optužnice povezane sa slučajem ubistva Olivera Ivanovića, Radoičić je naveden u Beloj knjizi organizovanog kriminala kao jedan od organizatora ilegalne trgovine narkoticima, naftom i automobilima na severu Kosova.\n„Ljudi poput Radoičića su postavljeni od strane Vučića da vode Srpsku listu na KiM. Imaju policijsku pratnju i zaštitu, iako se radi o ljudima sumnjivih biografija. Ako su ove indicije tačne, ispašće da je sloboda Milana Radoičića važnija od pravde za srpske žrtve“, optužuje Đorđević.\n„Aleksandar Vučić treba da nam odgovori na to, ali i da objasni kakve su veze Srpske liste i bivših lidera OVK? Kakva je uloga Tonija Blera i njegove supruge Čeri Bler, čiju advokatsku kancelariju angažuju i srpska Vlada i bivši lideri OVK, u celom ovom skandalu?“\nĐorđević kaže da je, u slučaju da se informacije potvrde, Vučić „svesno kompromitovao optužnice za zločine nad Srbima“.\n„To je učinio da bi zaštitio svoje kriminalce na Kosovu. Prodao je šansu da se zadovolji pravda za srpske žrtve i da se haškim presudama sruši mit o albanskoj borbi za Kosovo, kao i legitimitet njihove jednostrano proglašene nezavisnosti“, zaključuje predsednik pokreta Oslobođenje.\nTagged: ALEKSANDAR VUČIĆ, HAŠIM TAČI, KOSOVO I METOHIJA, MEĐUNARODNI MEHANIZAM ZA KRIVIČNE SUDOVE U HAGU, MILAN RADOIČIĆ, MLAĐAN ĐORĐEVIĆ, OPTUŽNICA, RAMUŠ HARADINAJ


Objavljeno: 10:25, 9. Septembra 2015.\nBEOGRAD, Od gasovoda “Sjeverni tok dva” najviše će profitirati Evropa, a prije svega Njemačka, dok najjači evropski igrači, sabotirajući “Južni tok” i otežavajući “Turski tok”, onemogućavaju Srbiju, Bugarsku i Grčku da postanu same kovači svoje sreće, piše “Sputnjik”.\nOvaj ruski portal u tekstu pod naslovom “EU želi da Srbija plaća gas što skuplje”, navodi da je Njemačka, pošto će se graditi “Sjeverni tok dva”, sada glavna tačka ulaska ruskog gasa u Evropu, čime će dobiti sve ekonomske i političke pogodnosti uključujući novac, radna mjesta i jačanje njene uloge na energetskom tržištu.\nEvropljani su reanimirali projekat “Sjeverni tok dva” i zbog toga jer ne žele da budu zavisni od snabdijevanja gasom kroz Tursku i ne bi htjeli da ta zemlja ojača.\n“Tu nema Bugarske u koju mogu doletjeti tri senatora iz SAD i prisiliti je da izađe iz sporazuma o gradnji gasovoda, kao što je bio slučaj sa `Južnim tokom`”, navodi se u tekstu.\nGas iz škriljaca, koji bi Amerika dopremala Evropi, bio je, kako se ističe, “pucanj u prazno”, a propali su i svi drugi pokušaji Zapada da Rusiju, kao globalnog igrača na energetskom tržištu, izbace iz igre.\n“Karte su sada ponovo promiješane i iznova podijeljene. Nova igra je tek počela”, ocjenjuje “Sputnjik”.\nNapominje se da je gasovod “Južni tok”, koji je trebalo da prođe i kroz Srbiju, postao žrtva globalne geopolitičke igre koju je sprovodio Zapad na čelu sa SAD, a jedan od ciljeva blokade ovog projekta bilo je zadržavanje tranzita gasa kroz Ukrajinu.\nProjekat “Sjeverni tok dva” predviđa izgradnju dva podmorska gasovoda od Rusije do Njemačke ispod Baltičkog mora, sa ukupnim godišnjim kapacitetom od 55 milijardi metara kubnih gasa, procijenjeni troškovi su 9,9 milijardi evra, a planirano je da novi gasovod počne sa isporukama do kraja 2019. godine.\nUgovor sa “Gaspromom” su potpisale kompanije iz Njemačke, Holandije, Austrije i Francuske, a nađeno je “solomonsko rješenje”, prema kome se Treći energetski paket, koji ne dozvoljava da ista kompanija bude vlasnik i gasovoda i gasa, ne odnosi na podzemni dio gasovoda. Srna


Katai otkrio šta je najvažnije u novoj sezoni - BIGportal.ba\n6 Avgusta, 2020 6 Avgusta, 2020 0354\n“Drago mi je što sam postigao prvenac u drugom mandatu u Crvenoj zvezdi. Mnogo mi znači što smo nastavili sa dobrim igrama i verujem da ćemo iz utakmice u utakmicu izgledati sve bolje na terenu”, rekao je Katai.\n“Pokazali smo u u poslednja dva duela do odlično sarađujemo, igramo jako lep fudbal. Trudimo se da ispoštujemo sve što šef stručnog štaba od nas zahteva i mislim da to rezultati pokazuju. Izašli smo iz priprema, oseća se umor, tako da će naše dobre igre tek doći do izražaja”, dodao je.\n“Pokazali smo da smo čvrsta ekipa, naročito kada igramo kod kuće. Svaki gol, svaka asistencija mnogo znače i predstavljaju dodatnu motivaciju, međutim najbitnije je da se osvoji titula i napravi dobar rezultat u Evropi”, rekao je Katai.\n“Gol posvećujem Raši, neka to bude poklon za njegov rođendan. Imao je dve prilike, međutim nije uspeo da postigne gol, zbog toga je ovaj pogodak posvećen njemu”, rekao je Katai.


Obraćanje prvog potpredsednika Vlade i ministra spoljnih poslova Republike Srbije Ivice Dačića na Mediteranskoj konferenciji OEBS-a koja se održava u Malagi:\n„Uvaženi ministre Borel,\nUvaženi ministre Lajčak,\nŽelim da najpre zahvalim našim domaćinima na organizaciji ovogodišnje Mediteranske konferencije o saradnji u oblasti energetike i zaštite životne sredine, kao i na tome što su okupili ključne stručnjake u oblasti energetike iz javnog i privatnog sektora sa obe strane Mediterana, kako bismo razmatrali politike, razvijali strategije i prepoznali poslovne prilike.\nOEBS predstavlja forum za dijalog i diskusiju država učesnica, kao i naših partnera, koji pruža mehanizam i platformu za smirivanje tenzija, ispravljanje pogrešnih percepcija i promovisanje kulture tolerancije širom prostora OEBS-a i van njega. U Helsinškom dekalogu prepoznat je značaj mediteranske dimenzije i njena relevantnost za evropsku bezbednost i stabilnost. Ova spona posebno je očita u aktuelnim vremenima izazova, kada sve veća međuzavisnost naših regiona ponovo dolazi do izražaja usled složenih tenzija i konflikata. Na osnovu postojećih odluka i deklaracija u okviru ekonomsko-ekološke dimenzije OEBS-a, naša Organizacija je u dobroj poziciji da pruži doprinos saradnji u oblasti energetike i životne sredine i da upotpuni napore drugih međunarodnih organizacija.\nKonstatujemo sa uvažavanjem da je Mediteranska konferencija u 2018. godini, a posebno njen politički segment na visokom nivou, fokusirana na iznalaženje načina kako da se energetika upotrebi kao poluga za unapređenje rasta i međunarodne saradnje u mediteranskom regionu. Iz tog razloga, ova Mediteranska konferencija ima dobar potencijal za intenziviranje saradnje OEBS-a i regiona Mediterana. Ovaj značajan skup pružiće nam priliku za razmenu mišljenja o pitanjima koja su izrazito visoko na agendi sa obe strane Mediterana. Bezbednost u Evropi blisko je povezana sa bezbednošću na Mediteranu u celini, a pitanja ekonomije, energetike i životne sredine sve su važniji činioci u jednačini evro-mediteranske bezbednosti.\nVišedecenijsko partnerstvo OEBS-a na Mediteranu, koje je tradicionalno usmereno na ciljeve mira, stabilnosti i prosperiteta, može mnogo da dobije kroz unapređeni dijalog posvećen energetici i saradnji u oblasti životne sredine. Održivi i pouzdani izvori energije po pristupačnim cenama su preduslov za ekonomski prosperitet i mir i bezbednost širom zemalja OEBS-a i Mediteranskog partnerstva.\nGotovo da ne postoji oblast u kojoj je nedeljivost evro-mediteranske bezbednosti značajnija od oblasti energetike i u kojoj se više doprinosi stabilnosti država, prosperitetu nacionalnih ekonomija i dobrobiti društava. Razvoj čistih tehnologija ili tehnologija obnovljive energije može da otvori ekonomske mogućnosti i za zemlje sa značajnim konvencionalnim izvorima energije i za one koje njima ne raspolažu, tako što će im ponuditi alternativne načine za osnaživanje njihovih ekonomija i generisanje radnih mesta za njihove građane. Obnovljiva energija danas predstavlja ključno rešenje za izazove snabdevanja energentima, bezbednosti i klimatskih promena.\nOEBS ima ulogu platforme za dijalog i saradnju u nizu oblasti i pruža pogodno mesto za razmenu najboljih praksi i izgradnju kapaciteta, kako bi se maksimalno iskoristile ekonomske koristi koje pružaju i obnovljivi i tradicionalni oblici energije, u isto vreme olakšavajući javno-privatna partnerstva i transfer stručnih znanja. Pored toga što omogućava ekonomski razvoj, energetika je izvor emisije dve trećine gasova sa efektom staklene bašte na globalnom nivou i, kao takva, ključna za proces klimatskih promena. Saradnja u obezbeđivanju snabdevanja energentima, tranzitu i ponudi i potražnji, kao i u oblasti korišćenja novih i obnovljivih izvora energije treba da ima za cilj izgradnju vizije o budućnosti održive energije u 21. veku, u regionu Mediterana i šire.\nRazmere i složenost izazova sa kojima se suočava evro-mediteranski region su takvi da njihovom rešavanju nijedna država niti organizacija ne može da pristupi sama. Zajednički rad zato nema alternativu. I ne samo to, rešavanje složenih izazova sa kojima se suočavamo može da ima uspeh samo ako udružimo snage i uspemo da delujemo u potpunosti poštujući osnovne vrednosti, principe i preuzete obaveze OEBS-a.\nRepublika Srbija ostaje posvećena sprovođenju i jačanju saradnje sa mediteranskim partnerima, uključujući u okviru OEBS-a, u svakoj prilici u kojoj Organizacija može da pruži pomoć kroz svoj sveobuhvatni pristup bezbednosti.\nZahvaljujem Vam, gospodine predsedavajući."


18:16 >> 17:39\nDrugu nedelju zaredom vidimo pad u broju inficiranih i preminulih, izjavio je direktor SZO\nBroj novih kovid-19 slucajeva i preminulih pada drugu nedelju zaredom, međutim, prerano je pričati o kraju pandemije, rekao je danas direktor Svetske zdravstvene organizacije Tedros Gebrejesus na brifingu u Ženevi.\nSZO saopštio: Od koronavirusa obolelo 658.000 ljudi u prethodna 24 sata\n– Drugu nedelju zaredom vidimo pad u broju inficiranih i preminulih. Ali, u isto vreme, situacija u brojnim državama je i dalje veoma zabrinjavajuća. Kovid-19 je daleko od kraja – izjavio je direktor SZO, a preneo TASS.\nPodsetimo, šef nemačkog nezavisnog savetodavnog vakcinacinalnog panela, virusolog Tomas Mertens, danas je rekao da je velika verovatnoća da će svi morati ponovo da se vakcinišu sledeće godine protiv kovida 19.\nMertens je za novinsku grupu “Funke” izjavio da trenutno ne postoji podatak kada će zatrebati dodatne, “buster doze”, a zdravstveni eksperti će morati da sačekaju još nekoliko meseci da vide da li zaštita od korona virusa slabi kod pojedinih grupa ljudi, preneo je AP.\nEpidemija Koronavirus pandemija SZO\nŠokantne slike iz srednje škole: Golišavi đaci plesali direktoru i nastavnicima u krilu (FOTO)


Uvodi se "katastarski alarm"\nPOČETNA NACIONALNE VESTI Uvodi se “katastarski alarm”\n“Katastarski alarm” je najnovija aplikacija koju je Republički geodetski zavod kreirao sa ciljem da vlasnika nepokretnosti ili bilo koga ko ima pravni interes u vezi s tim obavesti o svim promenama odmah, u realnom vremenu.\nNa taj način građani će biti upozoreni ukoliko neko zlonamerno pokuša da podnese zahtev za promenu vlasništva ili upis zabeležbi i tereta, vođenje sudskog spora, ispravku greške, kao i bilo koje druge radnje koje mogu da nanesu štetu vlasniku i ugroze njegova prava.\n“Kreiranjem ‘katastarskog alarma’ Republički geodetski zavod je zaokružio sistem koji efikasno štiti prava građana nad nepokretnostima. Taj sistem obuhvata korišćenje e-Pečata, servisa za potvrđivanje autentičnosti elektronskih dokumenata i najmoderniju aplikaciju za odbranu od sajber napada”, navodi se u saopštenju RGZ-a.\n“Svojim digitalnim servisima RGZ je maksimalno pojačao odbrambene redove prema korupciji i uveo politiku nulte tolerancije za iznudu – reket. Međutim, da bi se problem u potpunosti rešio, RGZ je intenzivirao već visoko razvijenu saradnju sa MUP-om. Apelujemo na vlasnike nepokretnosti da koriste ‘katastarski alarm’ kako bi pravovremeno mogli da prijave MUP-u i sudovima lica koja zloupotrebljavaju podnošenje zahteva da bi pribavili protivpravnu korist i napravili štetu”, naglašava se u saopštenju RGZ-a.\nPRETHODNI ČLANAKCrna Gora kreće u uvođenje 5G mreže\nSLEDEĆI ČLANAKVišebojci u humanoj akciji i ove godine u Požarevcu\nNotari oštetili više od 50.000 građana


Roditelji koji traže nestale bebe u Srbiji još uvek su bez odgovora. Obavezu da reši status nestalih beba, na koju se Srbija obavezala pre pet godina nakon presude Evropskog suda za ljudska prava, država ne može da ispuni jer je Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji još uvek u skupštinskoj proceduri. Međutim Beogradska grupa roditelja nestalih beba traži njegovo povlačenje, jer smatra da taj zakon neće rasvetliti sudbinu njihove dece.\nNi jedan roditelj u Srbiji ne može da pristane na ovaj zakon koji je promašena tema, kaže Nikola Šegrt iz beogradske grupe roditelja nestalih beba. Nezadovoljni su, kako kaže, jer su te slučajeve stavili u vanparnični postupak, gde nema istražnih radnji, niti utvrđivanja krivice. Šegrt naglašava da ni jedan predlog roditelja nestalih beba nije usvojen, a obeštećenje od 10.000 evra koje im sleduje ukoliko se dokaže da je dete nestalo ih ne zanima.\n"Mi zahtevamo istražne radnje, da se ustanovi gde se nalaze naša deca, ako su preminula na kojem grobnom mestu i da se radi DNK analiza (sa tim lešom), da se ustanovi da li je to zaista naše preminulo dete, a ako je dete dato na usvajanje onda da se uradi takođe DNK sa tim detetom i da se konstatuje da je to dete predmet trgovine", saopštio je Šegrt.\nNakon nedavnog protesta ispred Narodne skupštine Republike Srbije jedini predstavnik vlasti koji je primio roditelje je predsednik Odbora za ljudska i manjinska prava i ravnopravnost polova Meho Omerović. On kaže da se sa predlogom obratio predsednici vlade Ani Brnabić, ministarki pravde Neli Kuburović, kao i predsednici parlamenta Maji Gojković, koja je i predsednica odbora za prava deteta.\n"Potrebno je da u nekom narednom periodu napravimo zajedničku sednicu kako bi prodiskutovali o tom zakonu i kako bi se i njegova sudbina odredila,. Šta će biti konkretno ja ne mogu da tvrdim, jer nije skupština ta koja je nešto predlagala, to je na Vladi Republike Srbije", izjavio je Omerović.\nJasniju sliku kada je u pitanju sudbina Zakona o nestalim bebama, Omerović očekuje do kraja meseca, a Zakon može da povuče jedino Vlada, kaže on. Do tada roditelji nestalih beba apeluju na poslanike, da ukoliko do njih stigne Zakon, ne glasaju za njega.\n"Mi smo predlagali državi Zakon koji nije predvideo krivičnu odgovornost, ne bi li napravili dogovor sa državom, da se sa jakim istražnim radnjama dođe do rešenja gde su naša deca, međutim država nije imala sluha", dodao je Šegrt.\nDok se Predlog zakona nalazi u skupštinskoj proceduri roditelji nestalih beba i dalje zahtevaju od Vlade Republike Srbije da taj zakon povuče, kako bi zajedničkim snagama došli do rešenja koje bi odgovaralo svima.\nIzvor: Vebsajt RTV, Kristina Šarić, 19.04.2018.


Konkurs za upis u učeničke domove - Mesta ima za 789 srednjoškolaca\nĐaci mogu kunkurisati za smeštaj u tri doma\nPrvi krug konkursa za prijem učenika u srednjoškolske domove za školsku 2020/2021 godinu, koji je raspisalo Ministarstvo prosvete, nauke i tehnološkog razvoja, traje do 19. jula, dok je drugi predviđen od 24. do 27. avgusta.\nKandidati iz osetljivih društvenih grupa, koji prema redosledu na konačnoj rang listi ne dobiju smeštaj u prvoj raspodeli, imaju pravo da od 24. do 27. avgusta podnesu zahtev ustanovi da se posebno rangiraju u okviru namenski opredeljenih kapaciteta ustanove.\nĐaci mogu kunkurisati za smeštaj u tri doma. U Mešovitom domu “Brankovo kolo” u Episkopa Visariona 3, ima mesta za 409 učenika - 190 devojčica i 219 dečaka. Ženski srednjoškolski dom u Nikolajevskoj ulici 1 će moći da primi 190 devojaka, kao i Dom učenika pri Poljoprivrednoj školi u Futogu, Carice Milice 2, u kojem ima mesta za 128 dečaka i 62 devojčice.\nUčenici koji konkurišu u srednjoškolske domove potrebno je da prilože prijavu i uverenje o prihodu po članu porodice. Učenici prvog razreda treba da dostave potvrdu o upisu u srednju školu, svedočanstva od petog do osmog razreda, uverenje o obavljenom završnom ispitu, dok učenici drugog, trećeg i četvrtog razreda treba da prilože svedočanstva o završenom predhodnom razredu srednje škole, te diplome i druge nagrade koje su osvojili na takmičenjima.\nSva tri doma su na svojim internet stranicama dala detaljno objašnjenje o uslovima upisa i postavili su linkove za neophodnu dokumentaciju koju kandidati mogu odštampati i popuniti.\nNakon isteka roka za prijavljivanje na konkurs biće utvrđen redosled kandidata za prijem u ustanove na osnovu ostvarenog uspeha u prethodnom školovanju i socijalno-ekonomskog statusa porodice.\nPravo na smeštaj i ishranu u učeničkim domovima imaju đaci srednjih škola čiji je osnivač Republika Srbija, autonomna pokrajina ili jedinica lokalne samouprave, koji su prvi put upisani u određeni razred u tekućoj školskoj godini, čije se školovanje finansira iz republičkog budžeta, koji imaju državljanstvo Republike Srbije i čije prebivalište nije u sedištu škole koju pohađaju.\nizvor: dnevnik.rs, agencije, foto: freestocks.org, Pexels\nfutog Novi Sad obrazovanje


Katar je danas obećao 60 miliona dolara za izgradnju gasovoda za prirodni gas iz Izraela prema Pojasu Gaze kako bi okončao energetsku krizu u tom području. Plan je da prirodni gas iz nalazišta Levijatan kojim upravlja Ševron u istočnom Mediteranu teče postojećim cevovodom u Izrael, a odatle u Gazu kroz predloženo novo produženje, prenosi Rojters. Palestinski premijer Mohamad Štaijeh pozdravio je obećanje i rekao da će gasovod „u potpunosti rešiti problem električne energije u Gazi”. Iznos koji je obećao Katar biće dodeljen za produženje gasovoda sa izraelske strane. Evropska unija je saopštila da će finansirati gasovod sa strane Gaze. Godinama je projekat bio na dugačkom štapu zbog izraelsko-palestinskog sukoba, kao i unutrašnjeg palestinskog rivalstva, ali zvaničnici su\n19.02.2021 u 15:15\nTroškovi priključka na gas do 100.000 dinara\nMinistar građevinarstva, saobraćaja i infrastrukture Tomislav Momirović potpisao je danas izmenu i dopunu Pravilnika o posebnoj vrsti objekata i posebnoj vrsti radova koji se tiče smanjenja troškova priključka na gasovodnu mrežu. Stupanjem na snagu pravilnika drastično će se smanjiti troškovi građana Srbije koji su za izgradnju priključka na distributivnu gasovodnu mrežu JP Srbijagas, do sada plaćali iznos i do 200.000 dinara, prenosi Tanjug. Ta cena obuhvatala je pribavljanje dokumentacije koja se odnosi na: lokacijske uslove za izgradnju priključka, rešenje o odobrenju za izvođenje radova i prijavu početka izvođenja radova, saopštilo je Ministarstvo građevinarstva. Izmenama pravilnika je obezbeđeno da troškovi koje će građani snositi u narednom periodu prilikom priključenja na gasovodnu mrežu,


Kompanija „Glosarij“ donirala je Prijestonici Cetinje 1.000 prehrambenih i higijenskih paketa koji će posredstvom Organizacije Crvenog krsta Prijestonice Cetinje biti distribuirani građanima u stanju socijalne potrebe, osobama starije živitne dobi, kao i penzionerima sa najnižim primanjima, saopšteno je iz Opštinskog tima za zaštitu i spašavanje.\n„Hvala kompaniji Glosarij koja je uz Cetinje na samo u ovim izazovnim vremenima, nego i u svakoj prilici kada se treba pokazati briga o zajednici, društveno-odgovorno poslovanje, humanizam i empatija prema onima koji nemaju dovoljno ili su iz nekih drugih razloga u nezavidnom položaju. Ovih 1.000 paketa, vrijednih oko 25 hiljada eura, znatno će nam olakšati da se nosimo sa izazovima koje je pred nas kao zajednicu stavila pandemija korona virusa“, kazao je gradonačelnik Aleksandar Kašćelan.\nSekretar Crvenog krsta Prijestonice Božidar P. Drecun istakao je da je donacija kompanije Glosarij najveća i najvrednija donacija koju je ta organizacija dobila.\nOn se zahvalio kompaniji Glosarij što je „još jednom pokazala da je društvena odgovornost i briga o zajednici strateško opredjeljenje firme koje treba svi da slijedimo u skladu sa mogućnostima“.


Životnoj sredini u Srbiji više nije dovoljna zaštita - treba joj odbrana. Tako bi i krovna institucija mogla da se zove Ministarstvo odbrane životne sredine. Ovo nisu rekli ekološki aktivisti, iako upravo to žive, rekao je ministar Goran Trivan. Na skupu u Sremskim Karlovcima predstavnici zelenih udruženja iz čitave Srbije izneli su probleme, predloge i sugestije. Zagađenje vazduha, nedostatak inspektora, uniformisana lica kao "pomoć prijatelja" krivolovcima, donacije u vidu stabala bez korena, odsustvo biologa u zaštićenim područjima, lažirani izveštaji sa lokala o (ne)ulaganju u zaštitu životne sredine, reke koje su "popile" cevi mini hidroelektrana... Bar je rečeno.\nU akciji Tražimo zagađivača i zaštitnike životne sredine, svoje predloge za Crni i Zeleni list daće Nenad Bumbić iz Zaštite potrošača i Edib Honić, dopisnik iz Sjenice. Govorićemo i o naplati kesa, od koje životna sredina svakako ima koristi, ali trgovinski lanci mogli bi da učine i više - da od dela zarade zaštite i svoje zaposlene i kupce ulaganjem u papir za fiskalne račune sa smanjenim procentom izuzetno štetnog bisfenola A.\nAutorka Ekološkog kalendara Ljiljana Đurović govori o istoimenoj aplikaciji za mobilne telefone, koja svakodnevno može da vas inspiriše, motiviše, oraspoloži i nauči nečemu - danas je, na primer, Dan mačaka.


DANI POSVEĆENI NAJMLAĐIM SUGRAĐANIMA: Počela „Dečja nedelja“ – Zrenjanin\nManifestacija od velikog značaja koja se ove godine obeležava od 1. do 7. oktobra na državnom i lokalnom nivou je „Dečja nedelja“. Grad Zrenjanin je dugo godina uključen u ovaj projekat, a podršku lokalnoj samoupravi pružaju Predškolska ustanova, osnovne škole i ustanove kulture.\nPažnja je ove godine biti usmerena na položaj dece u školama, porodicama ali i njihovom učešću u svakodnevici. Plan „Dečje nedelje“ predočen je danas na konferenciji za medije održanoj u multimedijalnoj sali gradske kuće.\n– Danas je prvi dan „Dečje nedelje“, mada smo mi sa obeležavanjem počeli proteklog vikenda menifestacijama „Noć istraživača“, „Trkom za srećnije detinjstvo“ i Mini olimpijadom. Iskoristiću priliku da pozovem naše najmlađe sugrađane i njihove roditelje da se u što većem broju odazovu i učestvuju u programima koje smo za njih pripremili – kazao je pomoćnik gradonačelnika Simo Salapura.\nMoto ovogodišnje manifestacije glasi „Moje je pravo da živim srećno i zdravo – za odrastanje bez nasilja “. Načelnica odeljenja za društvene delatnosti Jelena Dragić detaljnije je predstavila lokalne aktivnosti koje se tiču „Dečje nedelje“.\n– Smatram da je obeležavanje ove manifestacije počelo na jedan lep način, otvaranjem javne rasprave o strategiji unapređenja predškolskog obrazovanja i vaspitanja u Gradu Zrenjaninu za period od 2018. do 2020. godine. Na nju su se nadovezale i manifestacije koje smo imali predhodog vikenda. Sve one imaju za cilj promociju zdravog načina života dece, bez nasilja, i njihovo usmeravanje ka pravim vrednostima. Grad Zrenjanin je u skladu sa tim organizovao niz aktivnosti koje će se odvijati na više lokaliteta, paralelno sa aktivnostima unutar škola. Najširoj javnosti biće skrenuta pažnja na potrebu unapređenja položaja dece u svim sferama – navela je Jelena Dragić.\nNarodni muzej, Kulturni centar i Gradska narodna biblioteka „Žarko Zrenjanin“ biće nosioci dešavanja.\nDirektorka Narodnog Muzeja Jelena Gvozdenac Martinov predočila je ono na šta će se Muzej i zaposleni u njemu bazirati. To će pre svega biti likovno kreativne, porodične radionice za najmlađe pod nazivom „Moj najsrećniji dan“, a koje će po tradiciji voditi kustos pedagog Nevena Dujin Grković. Biće tematski organizovane, prilagođene „Dečjoj nedelji“ i održavaće se tokom cele nedelje. Stalna postavka i izložbeni saloni će raditi po ustaljenom radnom vremenu.\nKulturni centar je ustanova koja svoj program prilagođava deci, a to će posebno učiniti ove nedelje O čemu je reč više je rekao rukovodilac programske službe i pomoćnik direktora Vlada Đurić.\n– Deca su primarna ciljna grupa kojom se bavimo, i dugi niz godina realizujemo projekat pod nazivom „ Nova kulturna publika“, a cilj nam je da decu osnovnog i srednjoškolskog uzrasta upoznamo sa radom ustanova kulture i stvorimo novu publiku. Za svih pet dana „Dečje nedelje“ spremili smo program, za utorak i sredu najavljujemo mjuzikl „Nas se tiče kako žive priče“ realizovanog od strane plesnog kluba „Free dance“. U četvrtak u pre podnevnim časovima će učenici Muzičke škole održati koncerte, a u petak će „Cekom“ izvesti dve predstave za predškolce i učenike do četvrtog razreda a u pitanju su „Kraljevski festival“ i „Ulica blistavog osmeha“ – izjavio je Đurić.\n← TEHNIČKI FAKULTET „MIHAJLO PUPIN”: Prijem za novu generaciju studenata\nKUGLANJE: Dame „Kristala“ na Svetskom kupu →


Put ka "zelenijoj budućnosti" Srbije – skandinavske zemlje pomažu u prelasku na cirkularnu ekonomiju - Izazov\nPut ka „zelenijoj budućnosti“ Srbije – skandinavske zemlje pomažu u prelasku na cirkularnu ekonomiju\nRadio-televizija Srbije\t 9. septembra 2021. 23:56\nU cirkularnoj ili kružnoj ekonomiji u kojoj se otpad pretvara u novac i pri tome čuva životna sredina, skandinavske zemlje su bile pioniri. Sada žele da podele svoja iskustva i pomognu Srbiji u usvajanju principa održivog razvoja i cirkularne ekonomije na putu ka zelenijoj budućnosti.\n"Uveren sam da je prelazak sa linearne na cirkularnu ekonomiju, ključ pozicioniranja na evropskom tržištu. Srećan sam da vidim spremnost u Srbiji za ovu specifičnu tranziciju", kaže ambasador Norveške u Beogradu Jern Jelsta.\nTokom septembra i oktobra održaće se radionice u Novom Sadu, Kragujevcu, Nišu i Beogradu, na kojima će stručnjaci iz nordijskih zemalja prikazati primere dobre prakse kako bi ključni akteri, a to su građani i poslovni sektor razumeli da je otpad iz jedne industrije sirovina za drugu industriju.\n"To je dobro za razvoj postojećih biznisa, kreiranje novih biznisa i otvaranje novih radnih mesta u Srbiji", ističe ambasador Finske u Beogradu Kimo Lahdevirta.\nOvom prilikom, književniku, prevodicu i izdavaču Vladislavu Bajecu ukazom norveškog kralja, uručen je orden za doprinos promociji norveške književnosti i kulture.


MyCity » Domaća IT scena, internet provajderi » Smanjeno korišćenje nelegalnih softvera u Srbiji\nPoslao: 10 Mar 2012 00:48\nOna je, u intervjuu za portal EurAktiv Srbija (www.euractiv.rs), rekla da je, prema procenama Poreske uprave, stopa korišćenja nelegalog softvera, koja je u prehtodne tri godine iznosila 74 odsto, smanjena za dva do tri procenta u 2011. godine.\n"Naravno, ni to nije zadovoljavajuće, ali je veliki pomak. Prema nekim statistikama, smanjenje piraterije u oblasti softvera od jedan odsto dovodi do otvaranja 1.200 radnih mesta", rekla je Totićeva.\nOna je podsetila da je Srbija u obavezi da do kraja 2013. uskladi zakone s propisima EU i postigne sličan nivo zaštite intelektualne svojine kakav je u zemljama članicama EU.\nStopa piraterije u EU je 2009. iznosila 35 odsto, prema podacima Biznis softver alijanse BSA, dok je u Bugarskoj bila 67 odsto, najviša u EU.\nBranka Totić ocenila je da su zakoni u najvećoj meri usklađeni, ali da u njihovoj primeni, odnosno u borbi protiv piraterije i krivotvorenja, treba još toga uraditi. To se, kako je navela, pre svega odnosi na jačanje institucija, poput kapaciteta sudova u oblasti intelektualne svojine.